
OBRAZLOŽENJE UZ 1. IZMJENE I DOPUNE PRORAČUNA
GRADA ČAKOVCA ZA 2026. GODINU 
Sukladno odredbama čl. 45. Zakona o proračunu (NN 144/21), tijekom proračunske godine mogu se donositi Izmjene i dopune osnovnog plana proračuna. Njima se mijenja isključivo plan za tekuću proračunsku godinu, bez korekcija projekcija za naredne dvije godine. Izmjene i dopune sastoje se, kao i osnovni plan proračuna, od općeg i posebnog dijela te obrazloženja, a donosi se na drugoj razini računskog plana (kao i osnovni plan proračuna). Podaci osnovnog plana za 2026. godinu korigirani su u skladu s Odlukom o preraspodjeli proračunskih sredstava Grada Čakovca od 31. ožujka 2026. godine.
Razlog donošenja ovih Izmjena i dopuna Proračuna prvenstveno proizlazi iz potrebe uključivanja utvrđenog rezultata poslovanja iz prethodne proračunske godine te usklađivanja planiranih prihoda i rashoda s aktualnim okolnostima provedbe proračuna. Istodobno se osiguravaju i preciznije planiraju sredstva potrebna za provedbu investicijskih projekata za koje su Gradu odobrena bespovratna sredstva iz nacionalnih i europskih izvora.

Izmjenama i dopunama Proračuna izvršeno je usklađenje planiranih prihoda od pomoći i sufinanciranja s odobrenim iznosima utvrđenima u sklopljenim ugovorima, odlukama i drugim aktima nadležnih tijela o financiranju i sufinanciranju tekućih i kapitalnih projekata. Slijedom navedenog, pojedini projekti korigirani su u skladu s dinamikom provedbe, odobrenim intenzitetom potpore te planiranim tijekom realizacije investicija.

OPĆI DIO

Opći dio proračuna sadrži 

· Sažetak A. Računa prihoda i rashoda i B. Računa financiranja

· A. Račun prihoda i rashoda  
· B. Račun financiranja
     U sažecima se podaci prikazuju na razini razreda (jednoznamenkasti konto iz računskog plana proračuna), dok se u nastavku, u A. Računu prihoda i rashoda, prihodi i rashodi prikazuju do druge razine računskog plana, po ekonomskoj klasifikaciji i izvorima financiranja, a rashodi i prema funkcijskoj.

U B. Računu financiranja prikazuju se primici od zaduživanja i izdaci za otplatu dugoročnih kredita Grada i proračunskih korisnika (Javne vatrogasne postrojbe).
 U sažetku plana proračuna, navodi se i podatak prenesenog viška. U osnovnom planu proračuna za 2026. godinu (donesen u prosincu 2025. godine) rezultat poslovanja Grada i proračunskih korisnika je procijenjen i unesen u iznosu od 1.243.854,53 eura. Ovim Izmjenama i dopunama Proračuna navedeni se podatak usklađuje sa stvarno ostvarenim rezultatom poslovanja utvrđenim Godišnjim izvještajem o izvršenju proračuna Grada Čakovca za 2025. godinu. Sukladno utvrđenim financijskim rezultatima, u proračun se uključuje preneseni manjak u ukupnom iznosu od 4.027.587,39 eura.

 Izmjenama i dopunama proračuna za 2026. taj se podatak mijenja i unosi se stvarni rezultat poslovanja utvrđen godišnjim izvještajem o izvršenju proračuna Grada za 2025. godinu, u iznosu -4.027.587,39 eura. Navedeni rezultat sastoji se od manjka poslovanja Grada Čakovca u iznosu od 2.151.130,01 euro te manjka poslovanja proračunskih korisnika u iznosu od 1.876.457,38 eura. 
Izmjenama i dopuna proračuna za 2026. godinu predlažu se korekcije kako slijedi:

· Povećanje ukupnih prihoda i primitaka za 1.490.226,22 eura

· Smanjenje  ukupnih rashoda i izdataka za 3.781.215,70 eura
· Smanjenje iznosa prenesenog rezultata iz prethodne godine za 5.271.441,92 eura

Ukupni prihodi i primici planirani ovim Izmjenama i dopunama za 2026. godinu iznose 101.364.072,82 eura, a ukupni rashodi i izdaci 97.336.485,43 eura. Preneseni rezultat poslovanja prethodne godine (manjak) iznosi 4.027.587,39 eura, koji će se uvrstiti u plan za 2026. godinu sukladno Odluci o raspodjeli rezultata poslovanja Grada Čakovca.
OBRAZLOŽENJE

A. RAČUNA PRIHODA I RASHODA I B. RAČUNA FINANCIRANJA

A. RAČUN PRIHODA I RASHODA
P R I H O D I

Planirano povećanje prihoda proračuna Grada Čakovca za 2026. godinu (skupina 6 i 7) iznosi 1.490.226,22 eura. Predlaže se povećanje prihoda poslovanja u iznosu od 1.466.982,73 eura, dok se prihodi od prodaje imovine povećavaju za iznos od 23.243,49 eura.
Predložene izmjene plana prihoda poslovanja temelje se na dosadašnjem ostvarenju prihoda tijekom 2026. godine, analizi kretanja pojedinih izvora financiranja te procjeni njihovog ostvarenja do kraja proračunske godine. 
Prihodi od poreza (skupina 61) povećavaju se za 4.735.014,00 eura, prvenstveno zbog znatno povoljnijeg ostvarenja prihoda od poreza na dohodak u odnosu na prvotno planirane projekcije. 

U razdoblju od siječnja do svibnja 2026. godine prihodi od poreza na dohodak od nesamostalnog rada ostvareni su u iznosu od 9.942.071,08 eura, što predstavlja prosječno mjesečno ostvarenje od 1.988.414,21 euro. Uzimajući u obzir dosadašnje trendove ostvarenja, stanje na tržištu rada te očekivano kretanje prihoda do kraja godine, procjenjuje se da će godišnji prihod od poreza na dohodak od nesamostalnog rada doseći iznos od 23.706.200,00 eura. Navedeni iznos uključuje i sredstva za financiranje decentraliziranih funkcija osnovnog školstva i javne vatrogasne postrojbe u procijenjenom iznosu od 900.000,00 eura. Slijedom navedenog, izvršeno je povećanje planiranih prihoda od poreza kako bi se proračun uskladio sa stvarnim trendovima ostvarenja i očekivanim prihodima do kraja proračunske godine.
Pri planiranju prihoda od poreza na dohodak izvršena je i korekcija pojedinih podvrsta prihoda sukladno dosadašnjem ostvarenju i procjeni do kraja godine. Prihod od poreza na dohodak od samostalnih djelatnosti smanjuje se za 94.000,00 eura te se planira u iznosu od 1.394.000,00 eura, dok se prihod od poreza na dohodak od imovine i imovinskih prava smanjuje za 59.536,00 eura te iznosi 843.500,00 eura. S druge strane, prihod od poreza na dohodak utvrđen u postupcima nadzora za prethodna porezna razdoblja povećava se za 50.000,00 eura, budući da je već u prvih pet mjeseci 2026. godine ostvareno cjelokupno godišnje ostvarenje predviđeno osnovnim planom. Prihodi od poreza na dohodak od kapitala planirani u iznosu od 2.700.000,00 eura, kao i prihodi od poreza na dohodak po godišnjoj prijavi u iznosu od 500.000,00 eura, zadržavaju se na razini utvrđenoj osnovnim planom jer dosadašnje ostvarenje ne upućuje na potrebu njihove korekcije. Povrat poreza na dohodak po godišnjoj prijavi ostaje planiran u iznosu od -2.200.000,00 eura, sukladno podacima dostavljenim od strane Porezne uprave te trenutno ne postoje okolnosti koje bi opravdale izmjenu navedene procjene.
Prihodi od poreza na imovinu smanjuju se za 100.000,00 eura, a smanjenje se u cijelosti odnosi na prihod od poreza na nekretnine. Navedena korekcija predlaže se zbog dosadašnjeg ostvarenja koje je niže od prvotno planiranog te zbog povećanog broja podnesenih žalbi na porezna rješenja, što utječe na dinamiku naplate i ostvarenje prihoda tijekom tekuće godine. Budući da je dio postupaka još uvijek u tijeku, procijenjeno je kako je potrebno plan prihoda uskladiti s realno očekivanim ostvarenjem do kraja 2026. godine. Uz porez na nekretnine, prihode od poreza na imovinu čine i porez na promet nekretnina te porez na korištenje javnih površina. Za navedene vrste prihoda ne predlažu se izmjene plana budući da se njihovo dosadašnje ostvarenje odvija u skladu s planiranim iznosima te se do kraja godine ne očekuju značajnija odstupanja u odnosu na osnovni plan.

 S druge strane, prihodi od pomoći iz inozemstva i od subjekata unutar općeg proračuna (skupina 63) smanjuju se za 3.120.702,57 eura u odnosu na osnovni plan. Navedeno smanjenje prvenstveno proizlazi iz usklađenja planiranih prihoda s odobrenim iznosima bespovratnih sredstava te dinamikom provedbe i financiranja projekata koji se sufinanciraju iz državnog proračuna i fondova Europske unije. 
Prihodi od pomoći iz državnog proračuna korigiraju se zbog izmjene kriterija za dodjelu sredstava fiskalne održivosti dječjih vrtića. Sukladno novoj Odluci Vlade Republike Hrvatske, planirani prihod po ovoj osnovi smanjuje se s 500.000,00 eura na 340.369,00 eura. Navedeno smanjenje proizlazi iz činjenice da se prema novom modelu raspodjele sredstva više ne doznačuju jedinicama lokalne samouprave za svu djecu uključenu u sustav predškolskog odgoja i obrazovanja na njihovom području, već isključivo za dječje vrtiće kojima su osnivači jedinice lokalne samouprave. Sredstva za djecu uključenu u privatne dječje vrtiće dodjeljuju se izravno tim ustanovama iz državnog proračuna, zbog čega je bilo potrebno uskladiti planirane prihode s novim uvjetima financiranja.

Najznačajnije smanjenje prihoda odnosi se na kapitalne pomoći iz državnog proračuna temeljem prijenosa sredstava Europske unije za projekt izgradnje Područne škole Čakovec. Sukladno terminskom planu izvođenja radova i utvrđenoj dinamici realizacije projekta, planirani prihodi za 2026. godinu smanjuju se za 4.425.679,72 eura, uz istovremeno usklađenje rashodne strane proračuna za isti projekt. Navedena korekcija ne predstavlja smanjenje odobrenih bespovratnih sredstava, već isključivo usklađenje plana s očekivanom realizacijom radova tijekom proračunske godine.

Također su korigirani planirani prihodi za opremanje dječjih igrališta sukladno odobrenim iznosima bespovratnih sredstava. Istodobno, povećanje prihoda od pomoći evidentirano je temeljem novo sklopljenog ugovora o dodjeli bespovratnih sredstava Ministarstva turizma i sporta za izgradnju i rekonstrukciju sportskih građevina. Za 2026. godinu planiran je prihod u iznosu od 240.000,00 eura za uređenje nogometnog igrališta P2 u sklopu Stadiona Mladost u Čakovcu, dok je ukupna procijenjena vrijednost investicije približno 700.000,00 eura.
Prihodi od pomoći od izvanproračunskih korisnika povećavaju se za 32.145,16 eura. Navedeno povećanje najvećim dijelom proizlazi iz primitka sredstava koja su bila očekivana tijekom 2025. godine, ali su doznačena na račun Grada tek početkom 2026.

Kod proračunskih korisnika evidentirano je povećanje prihoda iz državnog proračuna, prvenstveno kod osnovnih škola. Navedeno povećanje odnosi se na usklađenje prihoda s prenesenim manjkom iz prethodne godine, koji je nastao kao posljedica metodoloških promjena u proračunskom računovodstvu i evidentiranju rashoda za zaposlene. Budući da su rashodi za plaće i pripadajuća materijalna prava za prosinac 2025. godine evidentirani u poslovnim knjigama 2025. godine, dok su prihodi za njihovo financiranje ostvareni u 2026. godini, bilo je potrebno povećati planirane prihode iz državnog proračuna kako bi se osiguralo pokriće prenesenog manjka i uskladili financijski planovi sa stvarnim izvorima financiranja.
Korigirani su i planirani prihodi od pomoći izravnanja za decentralizirane funkcije. S obzirom na povoljnije ostvarenje prihoda od poreza na dohodak, iz kojih se isto financiraju decentralizirane funkcije osnovnog školstva i javne vatrogasne postrojbe, smanjena je potreba za sredstvima pomoći izravnanja iz državnog proračuna. Slijedom navedenog, planirani prihodi po ovoj osnovi usklađeni su s očekivanim ostvarenjem do kraja proračunske godine te stvarnim potrebama financiranja decentraliziranih funkcija.
Prihodi od imovine (skupina 64) planiraju se u manjem iznosu za 191.165,35 eura, temeljem dosadašnjeg ostvarenja te procjene prihoda koji će biti ostvareni do kraja godine, osobito u dijelu prihoda od dobiti trgovačkih društava i drugih imovinskih prihoda. 
Prihodi od upravnih i administrativnih pristojbi, pristojbi po posebnim propisima i naknada (skupina 65) povećavaju se za 194.242,81 eura, pri čemu se najveći dio povećanja odnosi na vlastite i namjenske prihode proračunskih korisnika ostvarene iznad prvotno planiranih iznosa. 
Također se predlaže smanjenje prihoda od donacija (skupina 66), sukladno dosad ostvarenim prihodima te procjeni njihove realizacije do kraja proračunske godine.
Prihodi od prodaje imovine (skupina 7) povećani su za 23.243,49 eura, a povećanje proizlazi iz planova proračunskih korisnika i planiranje novih prihoda od upravljanja i raspolaganja državnom imovinom. 

R A S H O D I
Rashodi se u općem dijelu proračuna navode zbirno (za sve proračunske korisnike i sve upravne odjele), a detaljno su razrađeni u posebnom dijelu proračuna uz poštivanje svih navedenih propisanih proračunskih klasifikacija. 
Rashodi poslovanja, koji obuhvaćaju rashode za zaposlene, materijalne i financijske rashode, subvencije, pomoći dane unutar općeg proračuna, naknade građanima i kućanstvima te ostale rashode (tekuće i kapitalne donacije), ovim se Izmjenama i dopunama Proračuna povećavaju za 1.382.557,51 eura. U odnosu na osnovni plan za 2026. godinu, navedeno predstavlja povećanje od 2,60 %, a proizlazi iz usklađenja planiranih sredstava sa stvarnim potrebama korisnika, preuzetim obvezama te procijenjenom dinamikom izvršavanja programa i aktivnosti do kraja proračunske godine.

Najznačajnije korekcije rashoda odnose se na rashode za nabavu nefinancijske imovine, koji se smanjuju za 4.163.773,21 eura. Predložena smanjenja proizlaze prvenstveno iz usklađenja planiranih ulaganja s dinamikom provedbe kapitalnih projekata i osiguranim izvorima financiranja. Razlozi pojedinačnih izmjena detaljno su obrazloženi u Posebnom dijelu Proračuna.
U okviru funkcijske klasifikacije najznačajnije povećanje rashoda planira se u području protupožarne zaštite i prometa. Istodobno se rashodi za osnovno obrazovanje smanjuju, prvenstveno zbog usklađenja planiranih ulaganja s terminskim planom izvođenja radova na projektu izgradnje Područne škole Čakovec te očekivanom dinamikom realizacije investicije tijekom proračunske godine.
Rashodi prema izvorima financiranja usklađeni su s uputama Ministarstva financija, ostvarenim rezultatom poslovanja za 2025. godinu te izmjenama planiranih prihoda i primitaka. Navedena usklađenja obuhvaćaju preraspodjelu izvora financiranja pojedinih programa, aktivnosti i kapitalnih projekata, pri čemu su planirani rashodi prilagođeni stvarno raspoloživim sredstvima, odobrenim bespovratnim potporama te očekivanom ostvarivanju prihoda do kraja proračunske godine.
B. RAČUN FINANCIRANJA
Račun financiranja sadrži podatke o primicima od zaduživanja Grada i proračunskih korisnika i izdacima za otplatu glavnica kredita Grada i korisnika. 
Kod primitaka od dugoročnog zaduživanja ne predlažu se izmjene planiranog iznosa. Ovim Izmjenama i dopunama Proračuna izvršeno je isključivo usklađenje izvora financiranja sukladno uputi Ministarstva financija, bez utjecaja na ukupno planiranu visinu primitaka od zaduživanja.


Planirani izdaci smanjuju se za 1.000.000,00 eura. Naime, tijekom 2025. godine donesena je Odluka o odobrenju prekoračenja po poslovnom računu Grada Čakovca, koje se sukladno važećim propisima smatra oblikom kratkoročnog zaduživanja. Slijedom navedenog, u osnovnom Proračunu za 2026. godinu bilo je potrebno planirati i izdatke za povrat mogućeg korištenog iznosa prekoračenja. Budući da tijekom razdoblja važenja odobrenog prekoračenja Grad ne planira koristiti navedeni instrument financiranja, prestala je potreba za planiranjem izdataka za njegov povrat.

POSEBNI DIO
U posebnom dijelu proračuna podaci planiranih rashoda i izdataka raspoređeni su sukladno propisima koji uređuju ovo područje, po proračunskim klasifikacijama, kako slijedi:
· Organizacijska (podaci su razvrstani po razdjelima i glavama – koji u većem dijelu pokrivaju upravne odjele i odsjeke). Budući da je tijekom 2026. godine stupila na snagu nova Odluka o ustrojstvu gradske uprave, izvršeno je odgovarajuće usklađenje organizacijske klasifikacije Proračuna, odnosno izmjena naziva pojedinih upravnih tijela sukladno novom ustrojstvenom modelu gradske uprave.
· Ekonomska (prilikom planiranja koriste se računi računskog plana proračuna)

· Funkcijska (svakoj je aktivnosti dodijeljena šifra – četveroznamenkasti broj funkcije; funkcijska klasifikacija prikazuje namjenu planiranih proračunskih rashoda)

· Programska (unutar razdjela i glava proračuna osnovne planske cjeline su programi, koji se izvršavaju kroz različite aktivnosti i kapitalne projekte)

· Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; izvori financiranja prikazuju se kroz dvoznamenkastu oznaku navedenu na drugoj razini plana; praćenje po izvorima se provodi zbog praćenja namjenskog trošenja proračunskog novca)

U nastavku se (po programima i aktivnostima) obrazlažu promjene koje se predlažu ovim Izmjenama i dopunama proračuna za 2026. godinu:
RAZDJEL 001 – PREDSTAVNIČKO I IZVRŠNO TIJELO, UPRAVA I 

MJESNA SAMOUPRAVA

Programi navedeni u ovom razdjelu provode se kroz ili u ime Gradskog vijeća kao predstavničkog tijela i Grada kao jedinice lokalne samouprave i ne vežu se ni na jedan upravni odjel ili službu. Rashodi se financiraju iz općih prihoda i primitaka, a organizacijski su grupirani u 3 glave. Izmjene i dopune  proračuna izvršene su u planu Gradske uprave i Mjesne samouprave, kako slijedi:

00102 Gradska uprava 

PROGRAM 1006 – Funkcioniranje Gradske uprave

Zakonska osnova: Zakon o financiranju jedinica lokalne i područne (regionalne) samouprave, Zakon o proračunu, Zakon o porezu na dohodak, Zakon o porezu na dodanu vrijednost, Opći porezni zakon, Zakon o plaćama u lokalnoj i područnoj (regionalnoj) samoupravi 

Opis programa: financiranje rada gradske uprave 
Cilj programa: Dobro upravljanje u javnom sektoru (PC 2.8.); Mjera 2.8.1. Povećanje učinkovitosti javne uprave 

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj edukacija na kojima su sudjelovali zaposlenici JLS
	Broj
	35
	38
	40
	42


Rashodi funkcioniranja Gradske uprave – planirana sredstva na aktivnosti povećavaju se za 1.914,00 eura, prvenstveno zbog povećanih troškova službenih putovanja i stručnog usavršavanja službenika. Tijekom godine došlo je do značajnih izmjena zakonskog i podzakonskog okvira u područjima financija, proračunskog računovodstva, javne nabave, prostornog uređenja i drugih upravnih područja, zbog čega je potrebno kontinuirano stručno osposobljavanje i usavršavanje zaposlenika radi osiguranja zakonitog i učinkovitog obavljanja poslova iz djelokruga Gradske uprave.

Povećanje sredstava odnosi se i na usklađenje iznosa novčanih naknada poslodavca zbog nezapošljavanje osoba s invaliditetom sukladno važećim propisima te podmirenje dospjelih obveza vezanih uz ošasnu imovinu. Grad je dužan podmirivati obveze samo u visini vrijednosti dobivene ošasne imovine. 
00103 Mjesna samouprava

PROGRAM 1007 – Plan rashoda i izdataka mjesnih odbora i gradskih kotareva

Zakonska osnova: Zakon o lokalnoj i područnoj (regionalnoj) samoupravi, Zakon o proračunu

Opis programa: na području Grada Čakovca djeluju mjesni odbori i gradski kotarevi, kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnom poslovima. Grad Čakovec ima 14 mjesnih odbora i 3 gradska kotara, a to su: mjesni odbori Ivanovec, Kuršanec, Kuršanec Lug, Novo Selo na Dravi, Novo Selo Rok, Totovec, Žiškovec, Štefanec, Mihovljan, Mačkovec, Slemenice, Šandorovec, Krištanovec i Savska Ves te gradski kotarevi Istok, Jug i Zapad.

Kroz ovaj se program rashodi planiraju temeljem planova Vijeća mjesnih odbora i gradskih kotareva, a odnose se na troškove funkcioniranja, nabavu potrebne opreme te financiranje udruga i klubova na njihovom području, kroz aktivnosti tzv. „društvenog života“ (uz koordinaciju Upravnog odjela za društvene djelatnosti). 

Cilj programa: PC 2.6. Bogat i uključiv društveni život

Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva (PC 1.3.)

Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove (PC 1.4.), 

Mjera 2.5.3. Unapređenje kvalitete socijalnih usluga (PC 2.5.);

Mjera 2.6.1. Poboljšanje dostupnosti i vidljivosti sportsko-rekreativnih sadržaja (PC 2.6.); 

Mjera 2.6.3. Promicanje kulturnih i kreativnih industrija s naglaskom na uključivanje mladih (PC 2.6.), 

Mjera 2.6.4. Zaštita, očuvanje, valorizacija i revitalizacija kulturne i povijesne baštine (PC 2.6.), 

Mjera 2.7.1. Učinkovita civilna zaštita (PC2.7.)

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj sufinanciranih sportskih manifestacija
	Broj
	30
	30
	30
	30

	Broj financiranih projekata / programa u kulturi
	Broj
	80
	81
	82
	83

	Broj održanih javnih manifestacija
	Broj
	20
	14
	14
	14

	Broj izgrađenih,  rekonstruiranih i dograđenih  vrtića
	Broj
	1
	1
	4
	0

	Broj umirovljenika koji primaju novčanu pomoć
	Broj
	5.000
	5.000
	5.100
	5.100

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj sufinanciranih sportskih manifestacija
	Broj
	30
	30
	30
	30

	Broj financiranih projekata / programa u kulturi
	Broj
	80
	81
	82
	83


Planirana sredstva na aktivnosti povećavaju se prvenstveno zbog rasta rashoda za naknade domarima angažiranima na održavanju i funkcioniranju objekata mjesnih odbora te povećanih troškova reprezentacije. Istodobno se smanjuju planirana sredstva za nabavu opreme, budući da se tijekom tekuće godine ne očekuje realizacija u prvotno planiranom opsegu. Predložene izmjene rezultat su usklađenja plana sa stvarnim potrebama i očekivanim izvršenjem do kraja proračunske godine.

Planirana sredstva za financiranje programa i projekata kulturno-umjetničkih udruga umanjuju se nakon provedbe javnog poziva i donošenja odluke o raspodjeli sredstava, čime je utvrđena stvarna razina potrebnih financijskih sredstava za provedbu odobrenih programa.

Sredstva za programe i projekte udruga građana smanjuju se temeljem procjene izvršenja i preuzetih obveza do kraja proračunske godine, pri čemu je utvrđeno da za realizaciju planiranih aktivnosti nije potrebno osigurati sredstva u prvotno planiranom iznosu.

Planirana sredstva za javne programe i manifestacije u mjesnim odborima povećavaju se radi usklađenja s povećanim troškovima organizacije događanja i provedbe aktivnosti od interesa za građane, osobito u dijelu troškova tehničke i logističke podrške manifestacijama koje se održavaju tijekom godine.

RAZDJEL 002 – UPRAVNI ODJEL ZA PROSTORNO PLANIRANJE, URBANIZAM I ZAŠTITU OKOLIŠA

Upravni odjel za prostorno planiranje, urbanizam i zaštitu okoliša obavlja poslove iz područja prostornog uređenja i urbanizma, nositelj je izrade prostorno-planske dokumentacije Grada Čakovca, provodi aktivnosti vezane uz zaštitu okoliša te, u okviru svojih nadležnosti, izdaje građevinske dozvole i druge akte za provedbu zahvata u prostoru.

Rashodi Upravnog odjela financiraju se iz općih prihoda i primitaka, namjenskih prihoda proračuna te pomoći i drugih prihoda iz državnog proračuna i fondova evidentiranih u okviru skupine 63.

Program 1011 ovim Izmjenama i dopunama Proračuna više se ne planira u okviru ovog Upravnog odjela, budući da su poslovi i aktivnosti obuhvaćeni navedenim programom, sukladno novoj organizaciji gradske uprave, preneseni u nadležnost Upravnog odjela za komunalno gospodarstvo, izgradnju grada i upravljanje nekretninama.

U nastavku se daje obrazloženje isključivo za programe, aktivnosti i projekte kod kojih se predlažu izmjene u odnosu na važeći Proračun.

00201 Prostorno planiranje, urbanizam i zaštita okoliša

PROGRAM 1008 – PROSTORNO PLANIRANJE

Zakonska osnova: Zakon o prostornom uređenju, Zakon o zaštiti i očuvanju kulturnih dobara, Zakon o zaštiti okoliša, Zakon o gospodarenju otpadom

Opis programa: ravnomjeran prostorni razvoj usklađen s gospodarskim, društvenim i okolišnim polazištima; međusobno usklađen i dopunjujući razmještaj različitih ljudskih djelatnosti i aktivnosti u prostoru radi funkcionalnog i skladnog razvoja zajednice uz zaštitu integralnih vrijednosti prostora; razumno korištenje i zaštita prirodnih dobara, očuvanje prirode, zaštita okoliša i prevencija od rizika onečišćenja; zaštita kulturnih dobara i vrijednosti; dobro organizirana raspodjela i uređenje građevinskog zemljišta; kvalitetan i human razvoj gradskih i ruralnih naselja, razvoj komunalne i zelene infrastrukture te siguran, zdrav, društveno funkcionalan životni i radni okoliš; odgovarajući, suvremeni prometni sustav; opskrba, funkcionalna pristupačnost i uporaba usluga i građevina za potrebe različitih skupina stanovništva, osobito djece, starijih ljudi i osoba smanjenih sposobnosti i pokretljivosti; kvaliteta, kultura i ljepota arhitektonskog oblikovanja; stvaranje visokovrijednog izgrađenog prostora s uvažavanjem specifičnosti pojedinih cjelina te razvijanjem zelene infrastrukture uz poštivanje prirodnog i urbanog krajobraza i kulturnog nasljeđa; stvaranje prostornih uvjeta za razvoj gospodarstva.

Cilj programa: Konkurentno i inovativno gospodarstvo (PC1.1.), Mjera 1.1.5 Proaktivno pristupanje privlačenju ulaganja i razvoju gospodarskih zona

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izrađenih planova uređenja
	Broj
	0
	3
	2
	1

	Broj uređenih zona
	Broj
	0
	0
	0
	0


A108402 - u plan se uvodi nova aktivnost radi osiguravanja evidentiranja postupka izrade Izmjena i dopuna Urbanističkog plana uređenja područja oko Policijske uprave. Sukladno zakonskim i računovodstvenim zahtjevima, aktivnost se planira bez obzira na činjenicu da troškove izrade plana u cijelosti snosi investitor. Investitor će temeljem sklopljenih ugovora izravno podmirivati troškove izrade ovlaštenom izrađivaču prostorno-planske dokumentacije, dok Grad provodi postupak donošenja plana sukladno propisima kojima se uređuje prostorno uređenje.

A100849 - uvodi se nova aktivnost koja se odnosi na izradu Urbanističkog plana uređenja jugoistočnog dijela naselja Kuršanec, odnosno planirane stambene zone u neposrednoj blizini osnovne škole. Izrada predmetnog plana nužna je radi stvaranja planskih preduvjeta za budući razvoj i uređenje građevinskog područja te privođenje prostora planiranoj namjeni. Sukladno odredbama Prostornog plana uređenja Grada Čakovca, za predmetno područje propisana je obveza izrade plana užeg područja prije realizacije zahvata i formiranja građevinskih čestica.

RAZDJEL 003 – UPRAVNI ODJEL ZA KOMUNALNO GOSPODARSTVO, 

IZGRADNJU GRADA I UPRAVLJANJE NEKRETNINAMA

Upravni odjel za komunalno gospodarstvo, izgradnju grada i upravljanje nekretninama, sukladno odredbama Zakona o lokalnoj i područnoj (regionalnoj) samoupravi, Zakona o komunalnom gospodarstvu, Zakona o upravnom postupku, Zakona o sigurnosti prometa na cestama, Prekršajnom zakonu te ostalim zakonskim aktima i Odlukama GV dužan je provoditi komunalni red, obavljati nadzor i zaštitu javno - prometnih površina na području Grada Čakovca, te obavljati poslove iz domene gradnje i održavanja komunalne infrastrukture u skladu s Programom gradnje i Programom održavanja objekata i uređaja komunalne infrastrukture. Planirani rashodi financiraju se iz različitih izvora financiranja (općih, namjenskih, prihoda od prodaje i zaduživanja, kao i s razine unutar općeg proračuna  - prihodi evidentirani kroz skupinu 63).

Ovim izmjenama i dopunama u sklopu navedenog razdjela planiraju se i rashodi imovinsko pravnih poslova.
U nastavku se daje obrazloženje isključivo za programe i aktivnosti koji su izmijenjeni.

00301 Održavanje i gradnja komunalne infrastrukture

PROGRAM 1014 IZGRADNJA I REKONSTRUKCIJA 

Zakonska osnova: Zakon o gradnji, Zakon o komunalnom gospodarstvu, Zakon o cestama 

Opis programa: program obuhvaća aktivnosti kojima se financira izgradnja i rekonstrukcija cesta

Cilj programa: Suvremena prometna infrastruktura (PC 3.12)

Mjera 3.12.1 Unapređenje prometne infrastrukture

Mjera 3.13.1. Razvoj pametnih i održivih sela i gradova

Mjera 3.9.1. Participativno i prilagodljivo upravljanje prirodom i okolišem

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Km obnovljenih prometnica 
	km
	2
	8
	3
	2


Rekonstrukcija prometnice Krištanovec Slemenice - planirana sredstva usklađuju se s planiranom dinamikom provedbe projekta. Budući da se za predmetnu investiciju planira prijava na natječaje za dodjelu bespovratnih sredstava, u proračunu se zadržavaju sredstva za pripremne aktivnosti i izradu potrebne dokumentacije, dok će se sredstva za izvođenje radova planirati nakon osiguranja vanjskih izvora financiranja. Ovakvim pristupom osigurava se racionalno upravljanje proračunskim sredstvima te maksimalno korištenje dostupnih mogućnosti sufinanciranja iz vanjskih izvora.
Vojni vrtovi sjever – nova ulica - planirana sredstva umanjuju se za 100.000,00 eura, odnosno s 500.000,00 eura na 400.000,00 eura, nakon provedbe postupka javne nabave za izvođenje I. faze izgradnje prometne infrastrukture. Temeljem provedenog postupka sklopljen je ugovor o izvođenju radova u vrijednosti od 247.396,25 eura s PDV-om. Izgradnja prometnice predstavlja nužan infrastrukturni preduvjet za realizaciju projekta izgradnje nove osnovne škole te daljnji razvoj predmetnog područja. Planirana sredstva obuhvaćaju i troškove stručnog i obračunskog nadzora te druge rashode povezane s provedbom projekta. S obzirom na ugovorenu vrijednost radova i procijenjene prateće troškove, izvršeno je usklađenje planiranih sredstava sa stvarnim financijskim potrebama projekta, slijedom čega se predlaže umanjenje planiranog iznosa aktivnosti.
Park Martane - nakon provedenog postupka javne nabave odabran je najpovoljniji ponuditelj s ugovorenom vrijednošću radova od 150.381,88 EUR s PDV-om, što je manje od prvotno planiranog iznosa. Preostala sredstva planiraju se za usluge stručnog nadzora nad izvođenjem radova te eventualne nepredviđene troškove koji se mogu pojaviti tijekom realizacije projekta. Sukladno ugovorenoj vrijednosti radova i procijenjenim troškovima nadzora, planirana sredstva usklađuju se sa stvarnim potrebama projekta.
Rekonstrukcija prometnica i dogradnja pješačkih staza u Ivanovcu (Zagrebačka i Tratice) - planirana sredstva povećavaju se za 380.000,00 eura, odnosno s 20.000,00 eura na 400.000,00 eura, nakon projektantskog ažuriranja troškovnika za izgradnju. Rekonstrukcija prometnice predstavlja nužan zahvat za sigurnost svih sudionika u prometu. Planirana sredstva obuhvaćaju i troškove stručnog i obračunskog nadzora te druge rashode povezane s provedbom projekta.

PROGRAM 1018 ODRŽAVANJE KOMUNALNE INFRASTRUKTURE

Zakonska osnova: Zakon o gradnji, Zakon o komunalnom gospodarstvu 

Opis programa: program obuhvaća više aktivnosti vezane uz razvoj komunalne infrastrukture kao što su: održavanje nerazvrstanih cesta i poljskih puteva, usluge održavanja i potrošnje javne rasvjete, usluge održavanja javnih, zelenih i cvjetnih površina (košnja trave, obnova zelenila, sadnja sezonskog cvijeća i ukrasnog zelenila,  čišćenje ulica i javnih površina, održavanje prometne signalizacije).

Ciljevi programa: Suvremena prometna infrastruktura (PC 3.12.), Mjera 3.12.2. Razvoj integriranog sustava javnog prijevoza

Mjera 3.13.1 Razvoj pametnih i održivih sela i gradova (PC 3.13)

Mjera 3.10.1. Povećanje energetske učinkovitosti (PC 3.10.)

Mjera 3.9.2.  Promicanje važnosti zaštite prirode i okoliša (PC 3.9.)

Mjera 3.9.1. Participativno i prilagodljivo upravljanje prirodom i okolišem (PC 3.9.)

Mjera 2.7.1. Učinkovita civilna zaštita (PC 2.7.)

Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva (PC 1.3.)

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj novo zasađenih stabala 
	broj
	50
	50
	50
	50

	Broj javnih kampanji o važnosti očuvanja i zaštite prirode
	broj
	1
	1
	1
	1

	Broj postavljenih novih energetski efikasnih rasvjetnih tijela
	broj
	20
	30
	30
	30

	Broj putnika koji koriste javni prijevoz
	broj
	500
	500
	500
	500

	Km obnovljenih prometnica
	km
	2
	8
	3
	2


Održavanje i nabava urbane opreme - planirana sredstva na aktivnosti povećavaju se radi nabave i postavljanja novih dječjih igrališta na području Grada Čakovca te osiguranja sredstava za redovno održavanje i sanaciju postojećih dječjih igrališta. Projekt nabave novih igrališta djelomično se financira bespovratnim sredstvima nadležnog ministarstva, dok se preostali dio potrebnih sredstava osigurava u proračunu Grada. 
Iluminacija Grada - sredstva se povećavaju radi osiguranja sredstava za postavljanje, održavanje i proširenje sustava dekorativne i prigodne rasvjete na području Grada Čakovca. Povećanje je uvjetovano rastom troškova nabave, montaže i održavanja rasvjetnih elemenata te potrebom zamjene dotrajale opreme i nabave novih dekorativnih elemenata.

Javni radovi – troškovi plaća – planirana sredstva na aktivnosti umanjuju se te usklađuju s dosadašnjim izvršenjem, budući da tijekom tekuće godine neće doći do provedbe programa javnih radova. Sukladno tome, sredstva se planiraju u visini već izvršenih rashoda i preuzetih obveza, čime se osigurava realno iskazivanje očekivanog izvršenja proračuna do kraja godine.
Održivost projekta Vatrogasnog doma Savska Ves - uvodi se nova aktivnost radi lakšeg i transparentnijeg praćenja rashoda povezanih s razdobljem održivosti projekta. Na aktivnosti se planiraju rashodi za zaposlene sukladno obvezama preuzetim Ugovorom o dodjeli bespovratnih sredstava.
00303 Izgradnja grada i upravljanje nekretninama

Planirani rashodi u okviru ove glave razdjela Upravnog odjela Upravnog odjela za komunalno gospodarstvo, izgradnju grada i upravljanje nekretninama odnose se na rashode na objektima visokogradnje, a sufinancirani su iz općih prihoda i primitaka, namjenskih prihoda, prihoda od prodaje imovine te iz prihoda s više razine općeg proračuna – prihodi skupine 63).

PROGRAM 1009 – ODRŽAVANJE OBJEKATA VISOKOGRADNJE

Zakonska osnova: Zakon o gradnji;  Pravilnik o jednostavnim i drugim građevinama i radovima, Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju,  Zakon o zaštiti i očuvanju kulturnih dobara, Zakon o odgoju i obrazovanju u osnovnoj i srednjoj školi, Zakon o športu, Zakon o građevnim proizvodima, Zakon o zakupu i kupoprodaji poslovnog prostora, Zakon o učinkovitoj potrošnji energije u neposrednoj potrošnji, Pravilnik o energetskim pregledima građevina i energetskom certificiranju zgrada, Zakon o postupanju s nezakonito izgrađenim zgradama, Uredba o naknadi za zadržavanje nezakonito izgrađene zgrade u prostoru, Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave.

Opis programa: program obuhvaća više aktivnosti vezane uz održavanje javnih objekata stambenih i poslovnih prostora. Najvećim dijelom održavanje se odnosi na objekte vrtića, škola, stanova i poslovnih prostora u vlasništvu Grada Čakovca, kao i objekte u vlasništvu Mjesnih odbora – društveni domovi, sportski domovi, objekti DVD-a. 

Ciljevi programa: 

Održiv, inovativan i otporan turizam (PC 1.3.), Mjera 1.3.1 Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

Bogat i uključiv društveni život (PC 2.6.), Mjera 2.6.2. Razvoj sportske infrastrukture, 2.6.4. Zaštita, očuvanje, valorizacija i revitalizacija kulturne i povijesne baštine

Unaprijeđen sustav upravljanja rizicima (PC 2.7.), Mjera 2.7.1. Učinkovita civilna zaštita

Dobro upravljanje u javnom sektoru (PC 2.8.), Mjera 2.8.1. Povećanje učinkovitosti javne uprave

Energetska učinkovitost i korištenje OIE (PC 3.10.), Mjera 3.10.1. Povećanje energetske učinkovitosti

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj održanih javnih manifestacija
	broj
	20
	14
	14
	14

	Broj energetski obnovljenih objekata
	broj
	0
	1
	1
	1

	Broj obnovljenih objekata
	broj
	0
	0
	1
	0

	Broj izgrađenih, dograđenih i rekonstruiranih sportskih objekata 
	broj
	0
	1
	2
	2

	Broj intervencija zaštite i spašavanja
	broj 
	250
	250
	250
	280


Stanovi u vlasništvu Grada – održavanje - s obzirom na starost dijela stambenog fonda, tijekom godine pojavila se povećana potreba za izvođenjem sanacijskih radova kako bi se osigurala funkcionalnost, sigurnost i primjereni uvjeti stanovanja. Povećanje sredstava odnosi se na radove tekućeg i investicijskog održavanja, otklanjanje kvarova i nedostataka te druge zahvate nužne za očuvanje vrijednosti i uporabljivosti nekretnina u vlasništvu Grada.
Legalizacija objekata u vlasništvu Grada - planirana sredstva na aktivnosti umanjuju se radi usklađenja s procijenjenom dinamikom provedbe postupaka legalizacije i stvarnim potrebama tijekom proračunske godine. Tijekom godine nije iskazana potreba za provođenjem većeg broja postupaka legalizacije niti za izradom dodatne dokumentacije u opsegu predviđenom osnovnim planom, slijedom čega se sredstva usklađuju s očekivanim izvršenjem do kraja godine. 

Radovi u zaštićenoj gradskoj jezgri Grada  - sredstva na aktivnosti umanjuju se temeljem usklađenja s očekivanim ostvarenjem prihoda od pomoći tijekom proračunske godine. Slijedom navedenog, smanjuju se sredstva planirana za sufinanciranje sanacije i obnove pročelja građevina unutar zaštićene gradske jezgre, pri čemu se zadržava mogućnost provedbe prioritetnih zahvata sukladno raspoloživim izvorima financiranja.

PROGRAM 1010 – IZGRADNJA OBJEKATA VISOKOGRADNJE

Zakonska osnova: Zakon o gradnji;  Pravilnik o jednostavnim i drugim građevinama i radovima, Zakon o lokalnoj i područnoj (regionalnoj) samoupravi, Zakon o predškolskom odgoju i obrazovanju,  Zakon o odgoju i obrazovanju u osnovnoj i srednjoj školi, Zakon o športu, Zakon o građevnim proizvodima, Zakon o zakupu i kupoprodaji poslovnog prostora, Zakon o učinkovitoj potrošnji energije u neposrednoj potrošnji, Pravilnik o energetskim pregledima građevina i energetskom certificiranju zgrada, Zakon o postupanju s nezakonito izgrađenim zgradama, Uredba o naknadi za zadržavanje nezakonito izgrađene zgrade u prostoru, Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave.

Opis programa: program obuhvaća više aktivnosti vezane uz izgradnju javnih objekata stambenih i poslovnih prostora. Najvećim dijelom održavanje se odnosi na objekte vrtića, škola, stanova i poslovnih prostora u vlasništvu Grada Čakovca, kao i objekte u vlasništvu Mjesnih odbora – društveni domovi, sportski domovi, objekti DVD-a. Ulaganje u obrazovnu infrastrukturu preduvjet he za kvalitetno obrazovanje što je svakako ulaganje u bolju budućnost regije. 

Ciljevi  programa: 

Održiv, inovativan i otporan turizam (PC 1.3.), Mjera 1.3.1 Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškolske i školske ustanove

Bogat i uključiv društveni život (PC 2.6.), Mjera 2.6.2. Razvoj sportske infrastrukture, 2.6.3. Promicanje kulturnih i kreativnih industrija s naglaskom na uključivanje mladih, 2.6.4. Zaštita, očuvanje, valorizacija i revitalizacija kulturne i povijesne baštine

Unaprijeđen sustav upravljanja rizicima (PC 2.7.), Mjera 2.7.1. Učinkovita civilna zaštita

Energetska učinkovitost i korištenje OIE (PC 3.10.), Mjera 3.10.1. Povećanje energetske učinkovitosti i 3.10.2 Korištenje obnovljivih izvora energije

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj održanih javnih manifestacija
	broj
	20
	14
	14
	14

	Broj izgrađenih, dograđenih i rekonstruiranih sportskih objekata 
	broj
	0
	1
	2
	2

	Broj intervencija zaštite i spašavanja
	broj 
	250
	250
	250
	280

	Broj obnovljenih objekata
	broj
	0
	0
	1
	0

	Broj energetski obnovljenih objekata
	broj
	0
	1
	1
	1

	Broj izgrađenih, rekonstruiranih i dograđenih vrtića
	broj
	1
	1
	1
	0


Objekti za kulturu - planirana sredstva na ovoj aktivnosti umanjuju se radi usklađenja s ugovorenim i procijenjenim vrijednostima radova i usluga te stvarnim potrebama do kraja proračunske godine. Ostvarene uštede i racionalizacija troškova omogućuju smanjenje planiranih sredstava, pri čemu se ne dovodi u pitanje redovno održavanje niti funkcionalnost objekata kulturne namjene.
Projekti za zgrade –aktivnosti se umanjuje radi usklađenja s procijenjenom dinamikom provedbe aktivnosti i stvarnim potrebama financiranja do kraja proračunske godine.
Uređenje Trga Republike - planirana sredstva povećavaju se radi usklađenja s dinamikom izvođenja radova i terminskim planom provedbe projekta. Naime, dio radova koji je prvotno bio planiran za izvršenje u prethodnoj proračunskoj godini realizira se tijekom tekuće godine, sukladno stvarnom tijeku izvođenja i ugovorenoj dinamici projekta. Slijedom navedenog, potrebno je osigurati dodatna sredstva za podmirenje obveza koje dospijevaju na naplatu tijekom tekuće proračunske godine. Navedeno povećanje ne predstavlja proširenje opsega projekta, već usklađenje proračunskih sredstava s dinamikom realizacije ugovorenih radova.
Društveni dom Mačkovec - planirana sredstva umanjuju se radi usklađenja s procijenjenim potrebama i očekivanom dinamikom realizacije planiranih radova tijekom proračunske godine. Nakon detaljnije razrade aktivnosti i procjene troškova utvrđeno je da se planirani zahvati mogu realizirati s manjim financijskim sredstvima od prvotno planiranih.
Izgradnja i rekonstrukcija objekata DVD – planirana sredstva na aktivnosti povećavaju se prvenstveno radi početka realizacije projekta izgradnje novog objekta Dobrovoljnog vatrogasnog društva Kuršanec. Projektom će se osigurati odgovarajući prostorni uvjeti za rad i djelovanje te unaprijediti sustav zaštite od požara i civilne zaštite na području naselja Kuršanec.
Rekonstrukcija i dogradnja područne škole Novo Selo Rok - predloženo umanjenje ne utječe na realizaciju projekta, već predstavlja usklađenje plana sa stvarnim potrebama i planiranom dinamikom provedbe.

Područna škola Čakovec -  planirana sredstva na aktivnosti umanjuju se za 4.500.000,00 EUR radi usklađenja s terminskim planom izvođenja radova i planiranom dinamikom realizacije projekta. Temeljem plana izvođača radova utvrđena je vrijednost radova koja će biti izvedena i obračunata tijekom tekuće proračunske godine, pri čemu se dio radova i pripadajućih financijskih obveza prenosi u naredno proračunsko razdoblje sukladno ugovorenoj dinamici izvođenja.

Kamen temeljac za izgradnju Područne škole Čakovec postavljen je 19. lipnja 2026. godine, čime je službeno započela realizacija jednog od najznačajnijih obrazovnih infrastrukturnih projekata na području Grada Čakovca. Ukupna ugovorena vrijednost radova iznosi 16.775.621,40 EUR, a izvršenje sredstava po pojedinim godinama planirano je sukladno dinamici izvođenja i ovjere izvedenih radova.

Navedeno umanjenje ne predstavlja smanjenje opsega projekta niti odustajanje od planiranih aktivnosti, već usklađenje planiranih sredstava sa stvarnim tijekom izvođenja radova i očekivanim izvršenjem do kraja godine. 

Izgradnja atletske dvorane SRC Mladost - planirana sredstva za projekt izgradnje atletske dvorane na SRC Mladost umanjuju se s 500.000,00 eura na 5.000,00 eura radi usklađenja s aktualnom dinamikom pripreme i provedbe projekta. Tijekom 2026. godine ne očekuje se početak izvođenja radova, već nastavak aktivnosti vezanih uz pripremu projekta, zbog čega nije potrebno osigurati sredstva u prvotno planiranom iznosu. Sredstva potrebna za realizaciju investicije planirat će se u proračunu za razdoblje u kojem će biti stvoreni uvjeti za početak izgradnje.

OŠ Ivanovec – rekonstrukcija - planirana sredstva na aktivnosti umanjuju se radi usklađenja s ugovorenom vrijednošću radova utvrđenom nakon provedenog postupka javne nabave. Temeljem provedenog postupka odabran je izvođač radova te je ugovorena vrijednost radova utvrđena u iznosu od 1.359.470,63 EUR. Sukladno ugovorenoj vrijednosti radova i planiranoj dinamici njihove realizacije, sredstva se usklađuju sa stvarnim financijskim potrebama projekta. Navedeno umanjenje ne utječe na opseg ni kvalitetu planiranih radova, već predstavlja usklađenje proračuna s rezultatima provedenog postupka javne nabave i preuzetim ugovornim obvezama.
00304  Pravni poslovi

PROGRAM 1011 – IMOVINSKO PRAVNI POSLOVI

Zakonska osnova: Zakon o lokalnoj i područnoj (regionalnoj) samoupravi, Zakon o obveznim odnosima, Zakon o općem upravnom postupku, zakon o nasljeđivanju, Zakon o zakupu i kupoprodaji poslovnog prostora, Zakon o  upravljanju državnom imovinom, Zakon o vlasništvu i drugim stvarnim pravima, Zakon o parničnom postupku

Opis programa: sređivanje imovinsko pravnih odnosa u katastru i gruntovnici, štititi, obnavljati i promicati održivo korištenje zemaljskih ekosustava. 

Cilj programa: Visoka kvaliteta urbanog i ruralnog razvoja (PC 3.13.)

Mjera 3.13.1. Razvoj pametnih i održivih sela i gradova (PC 3.13.)

Mjera 3.10.2. Korištenje obnovljivih izvora energije (PC 3.10.)

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj dodijeljenih potpora za kupnju kuće
	Broj
	8
	5
	6
	7

	Broj dodijeljenih potpora za kupnju solara
	Broj
	16
	16
	16
	16

	Broj integriranih OIE sustava na javnim objektima
	Broj
	1
	1
	1
	1


Sređivanje imovine u katastru i gruntovnici - iznos namijenjen za sređivanje imovine u katastru i gruntovnici odnosi se na troškove geodeta, izrade potrebnih elaborata, troškove javnih bilježnika, objave oglasa, u postupcima raspolaganja zemljištem i uređivanja imovinsko pravnih odnosa. 

Kupnja nekretnina - iznos namijenjen za kupnju nekretnina odnosi se na troškove kupnje nekretnina u svrhu ostvarenja prostornih planova, ispunjenja određenih zakonskih obveza, odluka Gradskog vijeća i sl., a koje podrazumijeva rješavanja imovinsko pravnih odnosa otkupom zemljišta potrebnog za nove koridore ulica i ostvarenja drugih projekata sukladno odlukama Gradskog vijeća, pozitivnih zakonskih propisa i općih akata. Prioriteti rješavanja imovinskopravnih odnosa određeni su i vezani za projekte drugih upravnih odjela. 

Za proračunsku godinu 2026. predviđa se otkup zemljišta za formiranje parcele za gradnju Područne škole Čakovec, za formiranje koridora novih ulica i pješačko biciklističkih staza (pješačko biciklističke staze Savska Ves – Totovec).

Nagodbe, sporazumi, naknade - iznos namijenjen za nagodbe, sporazume i naknade odnosi se na iznos potreban za naknade kod postupaka izvlaštenja, bilo kakve obaveze Grada Čakovca temeljem drugih potencijalnih sudskih postupaka, tužbi, nagodbi, odštetnih zahtjeva i sl. 

Sufinanciranje solarnih panela za domaćinstva – temeljem pristiglih zamolbi po raspisanom javnom pozivu u skladu s proračunskim mogućnostima sufinancirat će se izgrađeni solarni paneli za domaćinstva na području Grada Čakovca.

Državna imovina – nova aktivnost uvedena je radi osiguranja sredstava za provedbu poslova upravljanja nekretninama u vlasništvu Republike Hrvatske koje Grad Čakovec obavlja temeljem zakonom prenesenih ovlasti. Naime, Grad je preuzeo poslove koje je ranije obavljala državna uprava, a koji se odnose na raspolaganje, zakup, prodaju i druge postupke upravljanja državnim nekretninama na svom području. U okviru aktivnosti planiraju se sredstva potrebna za provedbu upravnih i stručnih postupaka vezanih uz upravljanje državnom imovinom. Istodobno su na prihodovnoj strani Proračuna planirani i prihodi koje Grad ostvaruje temeljem obavljanja navedenih poslova. Sukladno važećim propisima, Gradu pripada 20 % prihoda ostvarenih od zakupa, prodaje i drugih oblika raspolaganja nekretninama u vlasništvu Republike Hrvatske za koje provodi propisane postupke. Uvođenjem ove aktivnosti osigurava se transparentno praćenje prihoda i rashoda povezanih s provedbom prenesenih poslova te učinkovitije upravljanje državnom imovinom na području Grada Čakovca.

RAZDJEL 004 – UPRAVNI ODJEL ZA FINANCIJE, PRORAČUN I JAVNU NABAVU
U Upravnom odjelu za financije, proračun i javnu nabavu obavljaju se poslovi vezani uz financijsko i računovodstveno poslovanje Proračuna Grada Čakovca, planiranje i praćenje izvršenja proračuna te izradu propisanih financijskih, statističkih i drugih izvješća. U nadležnosti Odjela je vođenje računovodstvenih evidencija, evidencije imovine Grada, kao i poslovi utvrđivanja, praćenja i naplate gradskih poreza te drugih proračunskih prihoda.

Odjel obavlja poslove obračuna plaća, naknada i drugih materijalnih prava zaposlenika gradske uprave, kao i obračun naknada članovima Gradskog vijeća, njegovih radnih tijela te vijeća mjesnih odbora i gradskih kotareva. Također, Odjel surađuje s Ministarstvom financija, Poreznom upravom, Državnom riznicom, Državnim uredom za reviziju i drugim nadležnim institucijama u poslovima iz svog djelokruga.

U okviru Odjela provode se i postupci javne i jednostavne nabave za potrebe upravnih tijela Grada te se osigurava zakonito, učinkovito i transparentno upravljanje proračunskim sredstvima.

00401 Proračun i računovodstvo

PROGRAM 1020 – Financijski i fiskalni poslovi

Zakonska osnova: Zakon o proračunu, Zakon o javnoj nabavi, Zakon o financiranju jedinica lokalne i područne (regionalne), Zakon o lokalnim porezima, Pravilnik o proračunskom računovodstvu i računskom planu, Pravilnik o financijskom izvještavanju u proračunskom računovodstvu, Pravilnik o postupku zaduživanja te davanja jamstava i suglasnosti jedinica lokalne i područne (regionalne) samouprave, Zakon o fiskalnoj odgovornosti, itd.

Opis programa: 

program sadrži izdatke za otplatu glavnica dugoročnih kredita Grada i rashode za kamate), rashode za naknade za rad u mjesnim odborima i gradskim kotarima), te rashode za naknadu Poreznoj upravi za poslove praćenja i raspodjele poreznih prihoda drugih javnih davanje  

Cilj programa: 

Održiv, inovativan i otporan turizam (PC 1.3.), Mjera 1.3.1 Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

Dobro upravljanje u javnom sektoru (PC 2.8.), Mjera 2.8.1. Povećanje učinkovitosti javne uprave

Visoka kvaliteta urbanog i ruralnog razvoja (PC 3.13.), Mjera 3.13.1 Razvoj pametnih i održivih sela i gradova

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj projekata kojima je odobreno sufinanciranje 
	Broj
	13
	5
	5
	5


Otplata glavnice kredita i kamata - budući da odobreno prekoračenje do trenutka izrade ovih Izmjena i dopuna Proračuna nije korišteno, niti se njegovo korištenje očekuje do isteka ugovorenog razdoblja, prestala je potreba za planiranjem izdataka za povrat kratkoročnog zaduženja. Slijedom navedenog, planirani izdaci po ovoj osnovi umanjuju se za 1.000.000,00 eura te se usklađuju sa stvarnim potrebama financiranja i procjenom izvršenja do kraja proračunske godine. Istodobno se iz istog razloga umanjuju i planirani rashodi za kamate na kratkoročno zaduživanje.
Naknada Poreznoj upravi – sukladno važećim zakonskim propisima, Grad je obvezan podmirivati troškove obavljanja poslova utvrđivanja, evidentiranja, nadzora, naplate i ovrhe poreznih prihoda koje za Grad obavlja Porezna uprava. Naknada iznosi 1 % od naplaćenog poreza na dohodak te 5 % od naplaćenog poreza na nekretnine. S obzirom na predloženo povećanje plana poreznih prihoda, izvršeno je i odgovarajuće povećanje planiranih rashoda za navedene naknade, kako bi se osigurala usklađenost rashodne strane Proračuna s očekivanim ostvarenjem poreznih prihoda do kraja proračunske godine.

RAZDJEL 005 – UPRAVNI ODJEL ZA DRUŠTVENE DJELATNOSTI

Kroz ovaj se razdjel evidentira financijska potpora ustanovama kojima je Grad Čakovec osnivač, financiranje programa s područja odgoja i obrazovanja, kulture, tehničke kulture, sporta, socijalne skrbi, zdravstva, djece i mladih, udruga, vatrogastva te (su)financiranje različitih projekata. 

Financijski planovi proračunskih korisnika sastavni su dio ovog razdjela i čine preko 74% ukupnih rashoda. Vrijednosno najviši izvor financiranja je Državni proračun koji osigurava sredstva za plaće i materijalne rashode u osnovnim školama i Javnoj vatrogasnoj postrojbi, dok je drugi po visini izvor financiranja opći prihodi i primici proračuna. 

00501 PRORAČUNSKI KORISNICI 

Obrazloženja izmjena i dopuna financijskih planova proračunskih korisnika uključena su u cjelovito obrazloženje Izmjena i dopuna Proračuna Grada Čakovca za 2026. godinu te su preuzeta iz obrazloženja koja su proračunski korisnici dostavili uz svoje prijedloge izmjena i dopuna financijskih planova. Navedena obrazloženja predstavljaju službena očitovanja korisnika o razlozima povećanja odnosno smanjenja planiranih sredstava po pojedinim aktivnostima i projektima.
0050101 Centar za kulturu (RKP 36661)
U prijedlogu I. Izmjena i dopuna Financijskog plana Centra za kulturu Čakovec izvršene su manje korekcije planiranih prihoda i rashoda, s ciljem usklađenja s dosadašnjim izvršenjem i projekcijama do kraja proračunske godine.

Ukupni prihodi uvećani su za 11,22% u odnosu na financijski plan. U proračun se također uključuje rezultat poslovanja iz prethodnog razdoblja utvrđen godišnjim financijskim izvještajem. Sukladno ostvarenim rezultatima poslovanja, u plan je uključen preneseni manjak u iznosu od 309.031,84 eura. Utvrđeni ukupni manjak pokrit će se sukcesivno iz prihoda narednih razdoblja, primarno putem doznačenih sredstava od osnivača za pokriće metodološkog manjka, refundacije sredstava od strane nadležnih tijela za projekt energetske obnove te ostvarenih vlastitih i namjenskih prihoda u budućim razdobljima. Sukladno prihodima, rashodi poslovanja smanjeni su za 4,64%, uglavnom zbog manjih rashoda za nabavu nefinancijske imovine što se odnosi na nepotpisivanje ugovora o rekonstrukciji dvorane Centra od strane Ministarstva kulture. Nakon provedenih usklađenja prihoda, rashoda i uključenja prenesenog rezultata poslovanja, ukupna visina Proračuna za 2026. godinu iznosi 1.857.798,40 eura, što je u odnosu na osnovni plan smanjenje u iznosu od 90.437,60 eura. 

Prihodi od pomoći iz inozemstva i od subjekata unutar općeg proračuna planirani su u ukupnom iznosu od 496.308,51 eura, što predstavlja smanjenje od 3,97% u odnosu na izvorni Financijski plan. Sredstva namijenjena za Programe Unije planirana su u iznosu od 39.309,93 eura što je 2,46% više u odnosu na Plan, a odnose se na namjenska sredstva za provedbu međunarodnih programa, odnosno projekta Connect-Up (KD Pinklec), Erasmus projekata te potpora organizacije Europa Cinemas za redovnu filmsku djelatnost. S druge strane, pomoći proračunskim korisnicima iz državnog proračuna bilježe pad od 85,53%. Navedena razlika izravna je posljedica neprihvaćanja prijava po javnim pozivima Ministarstva kulture i medija te Hrvatskog audiovizualnog centra (HAVC). Ključni razlog ovog smanjenja odnosi se na odbijanje projektne prijave za rekonstrukciju unutrašnjosti Centra u iznosu od 316.527,30 eura, koja je činila glavninu prvotno planiranog iznosa u ovoj kategoriji. Iz sličnih razloga, pomoći od nenadležnog proračuna također su umanjene za 79,54%, s obzirom na to da nisu potpisani ugovori za sve prvotno planirane projektne prijave u iznosu od 19.550,00 eura već je odobreno 4.000,00 eura. Značajan dio prihoda čini stavka Mehanizma za oporavak i otpornost, gdje se iznos od 362.584,58 eura odnosi na kapitalnu pomoć za projekt energetske obnove zgrade Centra za kulturu Čakovec, financiran iz Nacionalnog plana oporavka i otpornosti (NPOO). Sam projekt obnove uspješno je priveden kraju u listopadu 2025. godine, dok se doznaka sredstava realizira u ovoj proračunskoj godini. Prijenosi između proračunskih korisnika bilježe umanjenje od 22,47%, što je rezultat dinamike potpisivanja ugovora, odnosno neostvarivanja dijela planiranih potpora po predanim prijavama.

Prihodi po posebnim propisima planirani su u iznosu od 271.500,00 eura, što u odnosu na izvorni plan predstavlja značajan i pozitivan rast od 88,54%. Navedena korekcija temelji se na ostvarenom trendu rasta prihoda od prodaje ulaznica. Povećan interes publike izravan je rezultat iznimno uspješne i bogate programske sezone, a visoka razina posjećenosti s opravdanjem se očekuju i u narednom proračunskom razdoblju. Nadalje, prihodi od prodaje proizvoda i robe te pruženih usluga i donacija bilježe stabilan porast i povećani su za 20,05% u odnosu na prvotni plan. Navedeno povećanje ostvareno je primarno kroz rast vlastitih prihoda od uplata članarina polaznika Dramskog studija „DADA“, kao i kroz povećanje prihoda koji se ostvaruju od najma i zakupa poslovnih prostora Centra.

Prihodi iz nadležnog proračuna Grada Čakovca u ovim su Izmjenama korigirani naviše za 8,50%. Navedeno povećanje sredstava od strane osnivača primarno je vezano uz pokrivanje metodološkog manjka 2025. godine kao i usklađivanje s novim propisima vezano uz rast osnovice i koeficijenata za obračun plaća zaposlenika sukladno zakonskim i kolektivnim izmjenama. Uz troškove osoblja, prihodi su uvećani i zbog općeg rasta materijalnih troškova poslovanja koji su izravno uvjetovani trenutnim tržišnim kretanjima. 

PROGRAM 1021 – PLAN RASHODA I IZDATAKA CENTRA ZA KULTURU

Zakonska osnova: Zakon o proračunu, Pravilnik o proračunskom računovodstvu i računskom planu, Zakon o kulturnim vijećima i financiranju javnih potreba u kulturi, Zakon o ustanovama, Zakon o fiskalnoj odgovornosti, Kolektivni ugovor za radnike Centra za kulturu, Zakon o porezu na dohodak, Pravilnik o porezu na dohodak, Zakon o radu, Pravilnik o porezu na dodanu vrijednost, Zakon o porezu na dodanu vrijednost, Zakon o autorskom pravu i srodnim pravima, Zakon o sustavu unutarnjih kontrola u javnom sektoru, Pravilnik o proračunskim klasifikacijama, Pravilnik o mjerilima i načinu korištenja vlastitih prihoda Centra za kulturu

Opis programa: Program Centra za kulturu Čakovec osmišljen je s ciljem zadovoljavanja kulturnih potreba svih dobnih skupina stanovnika i posjetitelja Grada Čakovca. Djelatnosti Centra obuhvaćaju širok spektar kulturnog i umjetničkog stvaralaštva – glazbeno, scensko, likovno i filmsko kao i kulturni amaterizam. Programi su usmjereni na razvoj, poticanje i promicanje, umjetničkih i kulturnih vrijednosti te na aktivno uključivanje građana u kulturni život zajednice. 

Centar ostvaruje programe u bliskoj suradnji s ostalim ustanovama, udrugama i pojedincima iz područja kulture, obrazovanja i umjetnosti, kako na lokalnoj tako i na nacionalnoj razini. 

Cilj programa:

Bogat i uključiv društveni život (PC 2.6.), Mjera 2.6.3 Promicanje kulturnih i kreativnih industrija s naglaskom na uključivanje mladih

	Pokazatelj rezultata
	Jedinica
	Polazna vrijednost
	Izvor
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj posjeta programima Centra 
	Broj
	83.113
	Centar za kulturu
	70.000
	83.000
	83.000


Rashodi za zaposlene –  planirani su u ukupnom iznosu od 845.776,21 eura, što predstavlja povećanje od 15,28% u odnosu na izvorni Financijski plan. Od Proračuna Grada planirano je ukupno 830.776,21 eura dok je od Prihoda po posebnim propisima planirano 15.000,00 eura. Navedeni rast izravna je posljedica usklađivanja s novim Kolektivnim ugovorom i koeficijentima za obračun plaća u javnim službama te rasta osnovice za obračun plaća u 2026. godini. Financijska sredstva su korigirana kako bi se osigurala potrebna sredstva za isplatu plaća i ostalih materijalnih prava zaposlenika u skladu sa zakonskim i ugovornim obvezama.

Materijalni i financijski rashodi - planirani su u ukupnom iznosu od 172.931,00 eura, što predstavlja povećanje od 25,95% u odnosu na izvorni Financijski plan. Unutar ovih skupina izvršene su unutarnje preraspodjele i korekcije u svrhu racionalizacije poslovanja, a značajnije promjene bilježe se na nekoliko stavki. Rashodi za službena putovanja unutar podskupine 321 bilježe smanjenje od 40,00%, što je rezultat usklađivanja s dosadašnjim izvršenjem i realizacijom putovanja vezanih za programsku djelatnost koja se planira na aktivnosti A10003. S druge strane, stručno usavršavanje zaposlenika unutar iste podskupine uvećano je za 120,00% zbog stručne edukacije i profesionalnog usavršavanja zaposlenika čija je realizacija predviđena do kraja tekuće proračunske godine.

Značajan rast od 150,00% bilježi se kod usluga tekućeg i investicijskog održavanja unutar podskupine 323. Ovo povećanje uvjetovano je izvanrednim i planiranim tehničkim servisima na objektu Centra, što primarno uključuje servisiranje i održavanje strojarskih instalacija, sustava klimatizacije i ventilacije te scenske mehanizacije, a sve u svrhu osiguravanja tehničke sigurnosti zgrade. Unutar iste podskupine računalne usluge bilježe povećanje od 24,21%, a porast rashoda odnosi se na ugovorene usluge tehničke podrške, nadogradnje sustava te redovnog održavanja aplikativnih programa i prateće programske infrastrukture tijekom izvještajnog razdoblja. Ostale usluge također bilježe rast i to za 88,24%, pri čemu su navedena sredstva namijenjena za pokriće troškova registracije i tehničkog pregleda službenih vozila, grafičkih i tiskarskih usluga za potrebe promocije programa te vanjskih usluga čišćenja i održavanja prostora. Na kraju, ostali nespomenuti financijski rashodi unutar podskupine 343 predstavljaju povećanje od 9,37%, a ovaj rast sredstava izravno je povezan s povećanjem  kartičnog poslovanja te intenziviranjem sustava internetske prodaje ulaznica.

Rashodi za nabavu nefinancijske imovine (kapitalna ulaganja) bilježe ukupno smanjenje od 28,65% u odnosu na izvorni Financijski plan. Navedena značajna korekcija izravna je posljedica ranije navedenog neprihvaćanja projektne prijave na javni poziv za sufinanciranje rekonstrukcije unutrašnjosti zgrade Centra. Preostala planirana sredstva u iznosu od 189.000,00 eur osigurana su iz nadležnog proračuna. Navedeni iznos dio je iznosa koji je namijenjen za realizaciju kapitalnog projekta ugradnje dizala u zgradi Centra, za koji je službeno podnesena projektna prijava prema Zahtjevu za sufinanciranje projekta rješavanja pristupačnosti za osobe s invaliditetom.

Programi Centra za kulturu - financiraju se kulturni i umjetnički programi koji se tijekom godine provode u organizaciji Centra za kulturu, a planirani su u ukupnom iznosu od 359.809,73 eura. Ukupni rashodi namijenjeni za provedbu programa i projektnih aktivnosti bilježe smanjenje od 9,92% u odnosu na izvorni Financijski plan, ponajviše zbog neodržavanja programa Čakovečkog ljeta zbog obnove središnjeg čakovečkog trga. Unutar programske djelatnosti izvršene su unutarnje korekcije po specifičnim stavkama. Rashodi za materijal i sirovine unutar podskupine 322 umanjeni su za 61,32%, a smanjenje plana rezultat je prilagodbe stvarnom opsegu programa do kraja godine, konkretno zbog manje zahtjevne scenografije i nabave specifičnog potrošnog materijala. S druge strane, usluge telefona, pošte i prijevoza unutar podskupine 323 bilježe povećanje od 1050% te sada iznose ukupno 2.300,00 eura. Ovaj visoki rast isključivo je tehničke prirode i izravno je vezan uz intenziviranje i provedbu više odobrenih Erasmus projekata, koji iziskuju značajnije troškove međunarodnog prijevoza i nabave zrakoplovnih karata. Stavka zakupnine i najamnine unutar iste podskupine bilježe smanjenje od 19,71%, najvećim dijelom zbog toga što u tekućem razdoblju neće biti potrebe za vanjskim najmom scenskih konstrukcija i pozornice za program Čakovečkog ljeta. Zbog smanjenja opsega i realizacije pojedinih manifestacija, rashodi za intelektualne i osobne usluge također bilježe pad, i to za 3,71%. Tekuće pomoći temeljem prijenosa EU sredstava unutar podskupine 368 umanjene su za 59,01%. Trenutno doznačeni i evidentirani iznos sredstava od strane organizacije Europa Cinemas za redovnu filmsku djelatnost iznosi 7.991,00 eura. Dinamika navedenih uplata Europa Cinemas je varijabilna i podložna promjenama tijekom proračunske godine.
Vlastita djelatnost Centra za kulturu - koristi sredstva koja su ostvarena vlastitom djelatnošću Centra za kulturu te se mogu trošiti sukladno Odluci o mjerilima i načinu korištenja vlastitih prihoda ustanova korisnika Proračuna Grada Čakovca. Rashodi koji se financiraju iz vlastitih prihoda u ukupnom su iznosu umanjeni za 6,28% u odnosu na izvorni Financijski plan. Navedeno smanjenje ne predstavlja značajnije promjene u poslovanju već su usklađene stavke s dosadašnjom dinamikom stvarnih troškova te uravnoteženju proračuna u skladu s realno procijenjenim potrebama do kraja proračunske godine.

Na temelju analize prikazanih I. Izmjena i dopuna Financijskog plana za 2026. godinu, može se zaključiti da je poslovanje Centra za kulturu Čakovec stabilno, uravnoteženo i prilagođeno trenutnim tržišnim i zakonskim okolnostima. Izvrsni rezultati u ostvarenju vlastitih prihoda te racionalno upravljanje materijalnim troškovima omogućuju nesmetano poslovanje i pokriće rashoda. Centar posluje u skladu s načelima ekonomičnosti i namjenskog trošenja proračunskih sredstava.

0050102 Knjižnica Nikola Zrinski Čakovec (RKP 33056)

U prijedlogu I. izmjena i dopuna, ukupni Financijski plan Knjižnice „Nikola Zrinski“ Čakovec iznosi 1.244.281,00 eura, te je veći u odnosu na izvorni plan za 46.901,00 eura, odnosno 3,92 %.

Ovim izmjenama i dopunama Financijskog plana, Knjižnica „Nikola Zrinski“ Čakovec ima potrebu za dodatnim sredstvima proračuna Grada (izvor 11 – opći prihodi i primici). Povećanje je 39.500 eura, odnosno 4,25% u odnosu na izvorni plan i iznosi 970.500,00 eura

PROGRAM 1022 – Plan rashoda i izdataka – Knjižnica i čitaonica

Zakonska osnova: Zakon o proračunu, Zakon o ustanovama

Opis programa: poticanje razvoja kulturnih programa omogućava raznolik kulturni život te utječe na kvalitetu života

Cilj programa: 

Bogat i uključiv društveni život (PC 2.6.), Mjera 2.6.3 Promicanje kulturnih i kreativnih industrija s naglaskom na uključivanje mladih

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj članova Knjižnice 
	Broj
	6.400
	Knjižnica
	6.450
	6.950
	7.000

	Knjižni i neknjižni fond obnavljamo prema standardima i pravilnicima knjižničnog poslovanja. Obnova knjižnog fonda je zadovoljavajuća
	Broj svezaka
	168.272
	Knjižnica
	170.772
	173.100
	175.317


Rashodi za zaposlene - I. izmjenama i dopunama financijskog plana povećanje je na rashodima za zaposlene u iznosu od 30.640,00 eura, odnosno 3,52% u odnosu na izvorni plan . U travnju 2026. potpisani je novi Kolektivni ugovor za djelatnike Knjižnice prema kojem je došlo do povećanja koeficijenata. Na izvoru 11 – opći prihodi i primici, sredstva iz Proračuna Grada povećana su za 26.900 eura, odnose se na plaće djelatnika redovne djelatnosti Knjižnice. Izvor 501 – pomoći proračunskim korisnicima iz proračuna koji im nije nadležan, sredstva Ministarstva kulture i medija povećana su za 1.360,00 eura, odnosno 3,09 %  u odnosu na izvorni plan, a odnose se na plaću djelatnice koju financira MKM.
Materijalni i financijski rashodi - Materijalni rashodi povećani su za 25.576,00 eura, odnosno za 12,63%. u odnosu na izvorni plan za 2026.godinu. Sredstva proračuna Grada (izvor 11- opći prihodi i primici) povećana su za 12.500 eura. Zbog zastarjelosti i neodržavanja starog knjižničnog softvera bio je nužan prelazak na novi. Do 1. svibnja 2026. bilo je potrebno raskinuti ugovor s prethodnim pružateljem usluga jer bi inače ugovorno bili vezani još jednu godinu. To iziskuje nove troškove koje nismo mogli planirati. Povećanje je na  računalnim uslugama. Vezano uz uvođenje novog programa potrebne su edukacije za stručne djelatnike za rad u programu. Zbog potrebe za stalnim stručnim usavršavanjem djelatnika, u drugoj polovici godine održavaju se stručni seminari na kojima će prisustvovati, te je povećanje na troškovima stručnog usavršavanja i službenog puta. Do povećanja je došlo i zbog projekta Erasmus + ( izvor 51 – tekuće pomoći temeljem prijenosa EU sredstava) koji je prijavljen u veljači 2026. i odobren u svibnju 2026. Dvije djelatnice odlaze na stručno usavršavanje u Dansku, što nije bilo planirano izvornim planom. Dodatni troškovi su i na uslugama tekućeg i investicijskog održavanja zbog prokišnjavanja krova, te je potrebno čišćenje žljebova i dodatni limarski radovi.
Programi knjižnice - Povećanje je na sredstvima Grada Čakovca za Programe Knjižnice (izvor 523- tekući prijenosi između proračunskih korisnika istog proračuna) za 19,63% u odnosu na izvorni plan. Naknadno je uz zamolbu odobren program „Ugošćavanje gostiju iz Slovenije“.

0050103 – Dječji vrtići Čakovec

Oba dječja vrtića (Cvrčak i Cipelica) kojima je Grad Čakovec osnivač, samostalne su javne ustanove za njegu, odgoj i naobrazbu predškolske djece od godine dana starosti do polaska u školu. Zbog još uvijek neriješenog sudskog spora aktivan je i Dječji vrtić u likvidaciji. 

005010301 DJEČJI VRTIĆ U LIKVIDACIJI (RKP 8150)

Prihodi poslovanja povećavaju se zbog uključivanja prenesenog rezultata poslovanja iz prethodne godine, sukladno utvrđenom godišnjem rezultatu i Odluci o raspodjeli rezultata.

PROGRAM 1023 – DJEČJI VRTIĆ U LIKVIDACIJI

Zakonska osnova: Zakon o lokalnoj i područnoj (regionalnu) samoupravi, Zakon o predškolskom odgoju i obrazovanju, Zakon o ustanovama. 

Opis programa: Dječji vrtić Čakovec 2016. godine podijeljen je na dvije ustanove. Prestankom rada pokrenut je proces likvidacije koji još traje zbog činjenice da još uvijek nije završio sudski spor. Osigurana su sredstva za završetak procesa likvidacije.

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih, rekonstruiranih i dograđenih vrtića 
	Broj
	1
	1
	1
	0


Materijalni i financijski rashodi - budući su ovim Izmjenama i dopunama financijskog plana povećani prihodi uključivanjem prenesenog rezultata poslovanja iz prethodne godine, radi poštivanja načela uravnoteženosti proračuna za isti iznos povećavaju se i planirani rashodi.
005010302 DJEČJI VRTIĆ CVRČAK (RKP 49350)

I. Izmjene i dopune Financijskog plana Dječjeg vrtića Cvrčak za 2026. godinu izrađene su radi usklađenja planiranih prihoda i rashoda s naknadno nastalim obvezama, dostupnim podacima o izvršenju financijskog plana za 2026. godinu do dana izrade I. Izmjena i dopuna te konačno iskazanim rezultatom poslovanja iz godišnjih financijskih izvještaja za 2025. godinu, osobito u dijelu uključivanja prenesenog manjka iz prethodnog razdoblja. Izmjene se odnose isključivo na stavke kod kojih je u odnosu na važeći plan utvrđena potreba povećanja ili smanjenja planiranih sredstava, radi osiguranja zakonitog, namjenskog i kontinuiranog financiranja redovne djelatnosti Vrtića.

Ukupni prihodi poslovanja povećavaju se s 4.035.000,00 € za 374.507,83 € te novi plan iznosi 4.409.507,83 €. Povećanje prihoda najvećim dijelom odnosi se na prihode iz nadležnog proračuna, skupina 67, koji se povećavaju za 369.152,83 € i iznose 3.766.152,83 €. Povećanje je potrebno radi osiguranja sredstava za pokriće prenesenog manjka iz 2025. godine te za podmirenje povećanih rashoda za zaposlene nastalih nakon donošenja važećeg plana te novi financijski plan iznosi 4.071.300,00 €. Preneseni manjak iz 2025. godine planira se u iznosu od 338.207,83 €. Navedeni manjak proizlazi iz iskazanog rezultata poslovanja za 2025. godinu, uključujući učinke primjene novog računovodstvenog okvira i priznavanja rashoda po nastanku poslovnog događaja i obveze, neovisno o trenutku plaćanja. Posebno se odnosi na obveze za plaće i druge rashode koji su, sukladno novim pravilima evidentiranja, teretili izvještajno razdoblje 2025. godine. Iskazani manjak ne predstavlja posljedicu nenamjenskog korištenja sredstava, već računovodstveno i plansko usklađenje rezultata poslovanja s važećim propisima. 
Rashodi poslovanja povećavaju se s 4.026.000,00 € za 36.300,00 € te novi plan iznosi 4.062.300,00 €. Rashodi za nabavu nefinancijske imovine ostaju planirani u iznosu od 9.000,00 €, bez izmjena u odnosu na važeći plan. Ukupni rashodi i izdaci nakon izmjena iznose 4.071.300,00 €.

PROGRAM 1033 – DJEČJI VRTIĆ „CVRČAK“

Zakonska osnova: Zakon o predškolskom odgoju i obrazovanju, Zakon o ustanovama,  Državno pedagoški standardi predškolskog odgoja i naobrazbe, Kolektivni ugovor za djelatnost predškolskog odgoja Vrtića od 4.veljače 2022. godine, I. Izmjene i dopune Kolektivnog ugovora za zaposlene u djelatnosti predškolskog odgoja i obrazovanja Vrtića od 7. svibnja 2024. godine, Zakon o higijeni hrane i mikrobiološkim kriterijima za hranu, Pravilnik o načinu raspolaganja sredstvima državnog proračuna i mjerilima sufinanciranja programa i predškolskog odgoja.

Opis programa: U sklopu ovog programa osiguravaju se sredstva za rad ustanove Dječji vrtić „Cvrčak“, kojoj je osnivač Grad Čakovec. Planirana sredstva utrošit će se za plaće zaposlenika, materijalne rashode, nabavu opreme te plaćanje energenata. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih, rekonstruiranih i dograđenih vrtića 
	Broj
	1
	1
	1
	0

	Odgojitelji, stručni suradnici i ravnatelji pohađali su programe profesionalnog usavršavanja  
	%
	100
	100
	100
	100

	Povećanje broja djece obuhvaćene posebnim redovnim programom učenja engleskog jezika
	%
	5
	5
	10
	10

	Povećanje broja dodatnih programa (uvođenje tradicijskog programa)
	Broj dodatnih programa
	0
	1
	1
	1

	Povećanje broja djece organiziranih posjeta vrtićkih skupina kulturnim manifestacijama
	Broj posjeta 
	4
	4
	5
	5

	Povećanje broja gostovanja kazališta/dramskih skupina i sl. u dječjem vrtiću
	Broj gostovanja
	3
	3
	4
	4

	Uvođenje posebnog  redovnog kineziološkog programa
	skupina
	1
	1
	1
	2

	Uvođenje redovnog STEM programa


	skupina
	1
	1
	1
	2


Rashodi za zaposlene – Planirana sredstva za rashode za zaposlene povećavaju se s 3.409.500,00 € za 65.500,00 € te novi plan iznosi 3.475.000,00 €.

Povećanje se odnosi na rashode za plaće za redovan rad, koji se povećavaju za 60.000,00 €, te na doprinose za obvezno zdravstveno osiguranje, koji se povećavaju za 5.500,00 €. Izmjena je uvjetovana naknadno nastalim obvezama koje u trenutku izrade i usvajanja važećeg financijskog plana nisu bile pravno obvezujuće niti poslovno izvjesne.

Razlog povećanja je primjena akata donesenih nakon usvajanja plana, uključujući odluku o povećanju osnovice za obračun plaća u 2026. godini te III. izmjene i dopune Kolektivnog ugovora za Dječji vrtić Cvrčak i Dječji vrtić Cipelica Čakovec. Budući da se osnovica za obračun plaća u dječjim vrtićima usklađuje s osnovicom Grada Čakovca, navedene promjene izravno utječu na povećanje obveza za plaće i pripadajuće doprinose. Povećanje rashoda za zaposlene potrebno je radi pravodobnog izvršavanja zakonskih i ugovornih obveza prema zaposlenicima te osiguranja nesmetanog provođenja redovne djelatnosti ranog i predškolskog odgoja i obrazovanja  
Materijalni i financijski rashodi – Planirana sredstva za materijalne i financijske troškove smanjuju se s 625.500,00 € za 29.200,00 € te novi plan iznosi 596.300,00 €.

Smanjenje se odnosi na materijalne rashode, koji se smanjuju s 610.700,00 € na 581.500,00 €. Unutar navedene skupine smanjuju se rashodi za materijal i energiju za 21.500,00 €, prvenstveno na poziciji materijala i sirovina, te rashodi za usluge za 7.700,00 €, prvenstveno na poziciji komunalnih usluga. Istodobno se povećavaju rashodi za zdravstvene usluge za 1.500,00 €, radi provedbe planiranih zdravstvenih pregleda zaposlenika.

Smanjenje materijalnih rashoda rezultat je usklađenja plana s realno očekivanim potrebama i raspoloživim izvorima financiranja, uz zadržavanje razine rashoda nužne za redovno poslovanje Vrtića. Navedeno smanjenje ne dovodi u pitanje provedbu odgojno-obrazovnog procesa niti ispunjavanje propisanih standarda, već predstavlja racionalizaciju onih stavki na kojima je procijenjeno da se plan može uskladiti bez utjecaja na osnovnu djelatnost
005010303 DJEČJI VRTIĆ CIPELICA (RKP 49341)

I. izmjene i dopune financijskog plana Dječjeg vrtića Cipelica za 2026. godinu izrađene su na temelju ostvarenih pokazatelja poslovanja za razdoblje 01.01.-31.05.2026. godine i izvršenja financijskog plana za 2025. godinu. I. izmjenama i dopunama planirano je povećanje prihoda za 509.266,25 €, odnosno planirano je da će se prihodi ostvariti u ukupnom iznosu od 4.752.666,25 €. Uz preneseni manjak prihoda iz 2025. godine u iznosu od 329.218,03 €, planirani prihodi za 2026. godinu iznose 4.423.448,22 €. Povećanje rashoda poslovanja iznosi 170.922,77 € te je planirano ostvarenje u ukupnom iznosu od 4.393.642,77 €. Planirano povećanje rashoda za nabavu nefinancijske imovine od 7.275,20 €, odnosno planirano je ostvarenje u ukupnom iznosu od 29.805,45 €.

Pomoći iz inozemstva i od subjekata unutar općeg proračuna čine pomoći iz državnog proračuna, pomoći od nenadležnog proračuna, pomoći iz državnog proračuna temeljem prijenosa EU sredstava i prijenosi između proračunskih korisnika. Pomoći iz državnog proračuna čine sredstva za programe javnih potreba: djeca s teškoćama, darovita djeca, predškola i predškola za djecu pripadnike nacionalnih manjina. Iz državnog proračuna ostvarujemo i roditeljski udio za djecu romske nacionalne manjine. Povećanje navedenih prihoda odnosi se na roditeljski udio za djecu romske nacionalne manjine prema podacima upisane djece i prijavljenog broja djece za programe javnih potreba. Pomoći od nenadležnog proračuna čine prihodi od općina koje sufinanciraju korištenje usluge vanjskih polaznika. Pomoći iz državnog proračuna temeljem prijenosa EU sredstava odnose se na prijavljeni projekat Razvoj Aktivnog Suodnosa s prirodom kroz Tradiciju koji financira Europski poljoprivredni fond za ruralni razvoj, gdje smo partneri sa „Duga“ Društvo za biološko-dinamičko gospodarenje u projektu. Planirane su aktivnosti uređenja vrta u dvorištu DV Cipelica, nabava vrtne opreme, te opreme za obradu i korištenje namirnica, radionice, studijsko putovanje,.. Prijenosi između proračunskih korisnika odnose se na financiranje projekata temeljem potpisanih ugovora po javnom pozivu. Smanjenje navedenih prihoda odnosi se na prijavljene projekte koji nisu odobreni. 

Prihodi od imovine su smanjeni, odnosno nećemo ih ostvariti jer poslujemo preko jedinstvenog računa riznice, podračuna.

Prihodi od upravnih i administrativnih pristojbi, pristojbi po posebnim propisima i naknadama odnose se na prihode od sufinanciranja cijene usluge, participacije i slično, odnosno na uplate roditelja za redovnu djelatnost jaslica i vrtića, obračunate i plaćene zatezne kamate za kašnjenja u plaćanju roditelja, kao i uplate roditelja za waldorfski program i od nove pedagoške godine STEM program. 

Prihodi od prodaje proizvoda i roba te pruženih usluga i prihodi od donacija odnose se na prihode od prodaje obroka radnicima i usluga korištenja poslovnog prostora te zaprimljene donacije. Navedeni prihodi su povećani zbog zaprimljene donacije kombi vozila.

Prihodi iz nadležnog proračuna i od HZZO-a temeljem ugovornih obveza odnose se na prihode iz nadležnog proračuna za financiranje rashoda poslovanja. Povećana su prava radnika potpisivanjem III. Izmjena i dopuna kolektivnog ugovora, povećanja osnovice do kraja godine, nova zapošljavanja, te je povećan udio financiranja ostalih rashoda za zaposlene i energenata iz navedenih prihoda. 

Rashode poslovanja čine rashodi za zaposlene, materijalni rashodi i financijski rashodi. Vidljivo je povećanje rashoda za zaposlene i materijalnih rashoda, što je posljedica III. Izmjena i dopuna Kolektivnog ugovora i njime stečenih prava radnika. Materijalni rashodi povećani su sukladno pokazateljima cijena namirnica i energenata te prema trenutnom izvršenju. Financijski rashodi su smanjeni pošto nemamo vlastiti račun te ne plaćamo usluge platnog prometa. 

Rashodi za nabavu proizvedene dugotrajne imovine su planirani sukladno mogućnostima i prihodima za tu namjenu. Povećanje se odnosi na zaprimljenu donaciju kombi vozila.

PROGRAM 1036 – DJEČJI VRTIĆ „CIPELICA“

Zakonska osnova: Zakon o predškolskom odgoju i obrazovanju, Zakon o proračunu,  Zakon o higijeni hrane i mikrobiološkim kriterijima za hranu,  Pravilnik o planiranju u sustavu proračuna, Pravilnik o proračunskim klasifikacijama, Pravilnik o proračunskom računovodstvu i računskom planu, Zakon o ustanovama, Državni pedagoški standard predškolskog odgoja i naobrazbe, Pravilnik o načinu raspolaganja sredstvima državnog proračuna i mjerilima sufinanciranja programa javnih potreba u području ranog i predškolskog odgoja i obrazovanja, I. Izmjene i dopune kolektivnog ugovora za djelatnost predškolskog odgoja i obrazovanja za Dječji vrtić Cvrčak i Dječji vrtić Cipelica Čakovec.

Opis programa: U sklopu ovog programa osiguravaju se sredstva za rad ustanove Dječji vrtić „Cipelica“, kojoj je osnivač Grad Čakovec. Planirana sredstva utrošit će se za plaće zaposlenika, materijalne rashode, nabavu opreme te plaćanje energenata. Rad se u DV Cipelica odvija u sedam dislociranih objekata, sa ukupno 121 zaposlenih radnika. U pedagoškoj godini 2024./2025. kao pomoć u radu odgojiteljima, u skupinama u kojima su integrirana djeca s većim teškoćama u razvoju, osigurali smo pet pomagača preko Saveza udruga za uključivanje djece rane i predškolske dobi s teškoćama u razvoju u odgojno obrazovni sustav Međimurske županije „Prvo korak“. Izvodit će se metodičke vježbe u matičnom objektu „Cipelica“ i područnom odjelu „Vjeverica“ za redovne i izvanredne studente s obzirom da vrtić ima status vježbaonice za Učiteljski fakultet, Odsjek u Čakovcu. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih, rekonstruiranih i dograđenih vrtića 
	Broj
	1
	1
	1
	0

	Odgojitelji, stručni suradnici i ravnatelji pohađali su programe profesionalnog usavršavanja  
	%
	100
	100
	100
	100

	Broj dodatnih programa
	broj programa
	2
	2
	3
	3

	Povećanje organiziranih posjeta vrtićkih skupina kulturnim manifestacijama
	Broj posjeta 
	4
	6
	7
	7

	Povećanje broja gostovanja kazališta/dramskih skupina i sl. u dječjem vrtiću
	Broj gostovanja
	2
	3
	4
	4

	Uvođenje integriranog cjelodnevnog programa kinezioloških aktivnosti za djecu predškolske dobi
	skupina
	0
	0
	0
	0

	Uvođenje posebnog cjelodnevnog programa ranog učenja engleskog jezika djece predškolske dobi
	skupina
	0
	0
	0
	0

	Uvođenje integriranog cjelodnevnog STEM programa za djecu predškolske dobi
	skupina
	0
	1
	1
	1


Rashodi za zaposlene – povećani su iz izvora 11 opći prihodi i primici i izvora 522 pomoći proračunu od nenadležnog proračuna. Povećanje iz izvora 11 opći prihodi i primici je rezultat prenesenog manjka iz prethodne godine, nastalog zbog ukidanja kontinuiranih rashoda i povećanja materijalnih prava radnika stečenih III. Izmjenama i dopunama Kolektivnog ugovora. Rashodi za zaposlene iz izvora financiranja 522 pomoći proračunu od nenadležnog proračuna, odnose se na program javnog rada, gdje smo iz 2025. prenijeli višak sredstava uplaćenih od Hrvatskog zavoda za zapošljavanje, ali je s početkom 2026. godine porasla minimalna plaća te je povećanje nastalo u skladu s navedenim. Izvor financiranja 4311 namjenski prihodi, smanjen je zbog pokrića prenesenog manjka iz navedenog izvora a dio rashoda za zaposlene povećan je iz izvora 11 opći prihodi i primici.
Materijalni i financijski rashodi – povećanje iz izvora financiranja 61 donacije odnosi se na zaprimljene donacije, a povećanje iz izvora 501 pomoći proračunu iz državnog proračuna, odnosi se na roditeljski udio polaznika nacionalnih manjina koje sufinancira Ministarstvo znanosti, obrazovanja i mladih, te javne potrebe koje su planirane temeljem prijavljenog broja djece i iznosa sredstava od prošle godine pošto za ovu godinu još nismo zaprimili odluke. Iz izvora 11 opći prihodi i primici, povećanje se odnosi na energente gdje prema dosadašnjim pokazateljima izvršenja planirana sredstva ne bi bila dostatna. Prijenosi između proračunskih korisnika smanjeni su u skladu s potpisanim ugovorima za javni poziv Grada. Izvor financiranja 4311 namjenski prihodi je smanjen sukladno planiranim prihodima i pokriću prenesenog manjka, te povećanju pokrivanja materijalnih rashoda iz ostalih izvora. Rashodi za nabavu nefinancijske imovine povećani su iz izvora financiranja 61 donacije za zaprimljenu donaciju kombi vozila od Zajednice sportskih udruga Čakovca. Izvor financiranja 5650 Europski poljoprivredni fond za ruralni razvoj odnosi se na sredstva planirana po partnerstvu sa „Duga“ Društvo za biološko-dinamičko gospodarenje u projektu Razvoj Aktivnog Suodnosa s prirodom kroz Tradiciju.
0050104 – JAVNA VATROGASNA POSTROJBA ČAKOVEC (RKP 33089)

Izmjene i dopune sastoje se, kao i Financijski plan, od općeg i posebnog dijela te obrazloženja, a donosi se na drugoj razini računskog plana. Podaci Financijskog plana za 2026.godinu korigirani su u skladu s Odlukom o raspodjeli rezultata poslovanja Javne vatrogasne postrojbe Čakovec za 2025.godinu donijete 20.03.2026.godine od strane Vatrogasnog vijeća JVP Čakovec.

Razlog donošenja ovih Izmjenama i dopunama Financijskog plana za 2026. godinu prvenstveno je uključivanje rezultata poslovanja 2025.godine, te se predviđeni manjak u iznosu od 70.000,00 eura smanjuje za 18.014,87, te sada iznosi 51.985,13 eura i Odlukom Vlade RH o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2026. godini (NN 13/26) povećava se godišnja dotacija u iznosu od 7.349,00 eura od planiranih 754.791,00 eura, te u 2026.godini iznosi 762.140,00 eura.
PROGRAM 1025 - DECENTRALIZIRANE FUNKCIJE - JVP

Zakonska osnova: Zakon o vatrogastvu, Zakonu o financiranju lokalne i područne (regionalne) samouprave 

Opis programa: ulaganje u civilnu zaštitu i službe spašavanja osigurava sigurnost života te povećava kvalitetu života

Visina sredstava ostvaruje se temeljem Odluke Vlade RH o  minimalnim financijskim standardima za decentralizirano financiranje redovite djelatnosti javnih vatrogasnih postrojbi za tekuću godinu. Odlukom su utvrđeni minimalni financijski standardi za decentralizirano financiranje JVP Čakovec iz dodatnog udjela u porezu na dohodak po stopi od 1,0%. Ukoliko se iz dodatnog udjela u porezu na dohodak ne osiguraju potrebna sredstva za financiranje rashoda decentraliziranih funkcija vatrogastva, razlika sredstava ostvaruje se s pozicije pomoći izravnanja za decentralizirane funkcije iz Državnog proračuna RH za tekuću godinu.

Cilj programa:

Unaprijeđen sustav upravljanja rizicima (PC 2.7.), Mjera 2.7.1. Učinkovita civilna zaštita 

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj intervencija zaštite i spašavanja 
	Broj
	178
	JVP
	175
	175
	175

	Veći broj vatrogasaca obučenih za slučaj dislokacije
	%
	22
	JVP
	23
	24
	25

	Veći broj ugovorenih vatrodojava
	Broj
	80
	JVP
	82
	83
	84


Rashodi za zaposlene: rashodi za zaposlene, a kojima je izvor financiranja temeljem Odluke Vlade RH o minimalnim financijskim standardima za decentralizirano financiranje redovite djelatnosti javnih vatrogasnih postrojbi za tekuću godinu povećavaju se u iznosu od 7.349,00 eura.

0050105 OSNOVNE ŠKOLE

Ukupni prihodi financijskih planova svih škola iznose 18.198.788,09 eura. Od navedenog iznosa na teret proračuna grada za redovno poslovanje odnosi se 1.502.929,22 euro. Povrh financiranja redovnog poslovanja iz proračuna Grada, školama se temeljem potpisanih ugovora po javnom pozivu planira doznačiti iznos od 32.427,39 eura i temeljem prijenosa sredstava za projekat pomoćnici u nastavi iznos od 741.538,42 eura.

005010501 - I. Osnovna škola (RKP 13551)

I. izmjenama i dopunama Financijskog plana za 2026. godinu usklađen je preneseni rezultat poslovanja iz 2025. godine. Preneseni manjak iznosi 133.456,91 eura, a odnosi se na rashode za plaće zaposlenika za prosinac 2025. godine, koje su isplaćene u siječnju 2026. godine. Budući da su prihodi iz državnog proračuna za financiranje navedenih rashoda ostvareni također u 2026. godini, planirani prihodi iz državnog proračuna povećani su za iznos prenesenog manjka ostvarenog po tom izvoru financiranja. Istodobno su pojedine rashodovne stavke korigirane i usklađene s dosadašnjim izvršenjem te procjenom potreba do kraja godine.

Nadalje, preneseni višak iz 2025. godine ostvaren je iz izvora 510 – Programi Unije, bespovratna sredstva iz EU koji nakon utvrđivanja godišnjeg rezultata iznosi 79.267,16 eura te će se sukladno ugovornim obvezama koristiti tijekom 2026. godine.
Ovim izmjenama i dopunama Proračuna planira se povećanje rashoda u dijelu materijalnih i financijskih rashoda za zaposlene te smanjenje rashoda za decentralizirana sredstva u 2026. godini. Nakon provedenih izmjena i dopuna, ukupna visina Financijskog plana za 2026. godinu iznosi 3.911.967,82 eura.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama, Pravilnik o proračunskom računovodstvu i računskom planu, Pravilnik o proračunskim klasifikacijama

Opis programa: ovim programom osiguravaju se uvjeti za normalno odvijanje obrazovnog procesa u osnovnim školama kojima je Grad Čakovec osnivač. 

Za 2026. godinu i projekcije financiranje decentraliziranih funkcija za I. OŠ Čakovec iznosi 134.670,00 eura, a sredstva se koriste za materijalne i financijske rashode. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Materijalni i financijski rashodi - temeljem Odluke Osnivača o financiranju decentraliziranih funkcija osnovnih škola u 2026. godini od 25. veljače 2026., decentralizirana sredstva smanjena su za 670,00 eura sukladno Odluci o financiranju decentraliziranih funkcija osnovnih škola u 2026. godini te rebalansom iznose 134.000,00 umjesto prvobitno planiranih 134.670,00 eura. Smanjenje planiranih rashoda od 670,00 eura rebalansom je iskazano kod materijalnih i financijskih rashoda na kontu bankarskih usluga budući da od početka 2026. godine škola funkcionira u sustavu Riznice te sva plaćanja za školu obavlja Osnivač. Sukladno tome,  prema planiranom iznosu za 2026. godinu za bankarske usluge u iznosu od 2.500,00 eura iznos je rebalansom promijenjen na 0,00 eura a razliku od 1.830,00 eura planiranih za gore navedeno prebačeno je na službena putovanja zaposlenika tako da je rebalansom planiran iznos od 8.950,00 eura za tu namjenu.
PROGRAM 1035 PLAN RASHODA I IZDATAKA OSNOVNIH ŠKOLA 

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama, Pravilnik o proračunskom računovodstvu i računskom planu, Pravilnik o proračunskim klasifikacijama

Opis programa: preko ovog programa financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su navedeni  projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. Preko ovog programa sufinancira se i udio Proračuna Grada Čakovca u financiranju produženog boravka u osnovnim školama, kupnja drugih obrazovnih materijala, pomoćnika na teret grada i građanski odgoj.

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Produženi boravak - sufinancira se boravak djece u programu produženog boravka koji je organiziran u osnovnim školama na području Grada Čakovca, te u školama koji polaze učenici koji imaju prijavljeno prebivalište na području Grada Čakovca. Izmjenama plana, aktivnost je povećana zbog povećanja materijalnih i financijskih rashoda zaposlenika u produženom boravku za 5 učitelja u 5 skupina. Rashodi za zaposlene koji se sufinanciraju iz Proračuna Grada ( izvor 11) povećani su u odnosu na plan za 2026. godinu za 12.541,37 eura te umjesto prvobitno planiranog iznosa od 194.158,63 eura nakon rebalansa iznose 206.700,00 eura. 

005010502 -  II. Osnovna škola (RKP 13560)

Ovim Izmjenama i dopunama Proračuna planira se smanjenje prihoda u dijelu vlastitih prihoda te prihoda iz nadležnog proračuna, sukladno dosadašnjem ostvarenju i procjeni prihoda do kraja proračunske godine. Istodobno, u Proračun se uključuje rezultat poslovanja iz prethodnog razdoblja utvrđen godišnjim financijskim izvještajima. Sukladno ostvarenim rezultatima poslovanja, u plan je uključen preneseni manjak u iznosu od 123.434,32  eura.
Nakon provedenih usklađenja prihoda, rashoda i uključenja prenesenog rezultata poslovanja, ukupna visina Proračuna za 2026. godinu iznosi 1.929.913,40 eura, što je u odnosu na osnovni plan smanjenje u iznosu od 8.193,56 eura.  Smanjenje od 1600,000 eura odnosi se na smanjenje prema dobivenoj Odluci za  financiranje DEC sredstava u iznosu od 255.594,00 . Preneseni višak iz prethodnih  godina u iznosu od 6.558,21 utrošen je na programe školstva, materijalne rashode - vlastitih sredstava. Utvrđeno je i smanjenje u iznosu od 34,69 eura, na Osnovne škole-rashodi poslovanja , čime je ukinut konto doprinosa za obvezno osiguranje u slučaju nezaposlenosti.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama

Opis programa: Sredstva se koriste za materijalne i financijske rashode. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0


Materijalni i financijski rashodi - sredstva za tu aktivnost ostvarujemo iz nadležnog proračuna odnosno izvora 11, a sastoji se od materijalnih rashoda koji omogućuju redovito funkcioniranje škole, a u izvještajnom razdoblju je ostvareno 100%  planiranih rashoda za 2026. godinu. Prihodi  su manji  u odnosu na planirano za 1.600,00 eura prema  Odluci za financiranje decentralizirani funkcija za 2026.

PROGRAM 1035 PLAN RASHODA I IZDATAKA OSNOVNIH ŠKOLA 
Zakonska osnova: Zakon od odgoju i obrazovanju u osnovnoj i srednjoj školi, Zakon o ustanovama, Zakon o proračunu

Opis programa: preko ovog programa financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su navedeni  projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove
	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0


Programi školstva - odnosi na rashode koji povećavaju minimalni standard, a rashodima se financira terenska nastava, osiguranje učenika, ispiti, održivača sportske dvorane , tehničku podršku za e škole i dr.. Preneseni višak iz prethodnih  godina u iznosu od 6.558,21 koji je  utrošen na materijalne rashode - vlastitih sredstava.

Osnovne škole – rashodi za plaće i ostala materijalna prava - financiraju se plaće učitelja i stručnih suradnika. Novac osigurava Ministarstvo znanosti i obrazovanja. Rashodi za zaposlene na računu 52  ostvareni su 3%  od ukupno planiranih sredstava. Sukladno Zakonu o proračunu, namjenski prihodi mogu se izvršavati iznad planiranog iznosa, a do visine uplaćenih odnosno prenesenih sredstava (posljedica povećanja plaća i materijalnih prava). Ukinutim konto doprinosa za obvezno osiguranje u slučaju nezaposlenosti u iznosu od 34,69  eura čime je utvrđeno smanjenje ,  jer se taj konto više ne koristi i nije trebao biti iskazana u proračunu.

005010503 -  III. Osnovna škola (RKP 13578)

U I. izmjenama i dopunama financijskog plana planirani prihodi poslovanja su za 112.185,85 eura veći u odnosu na osnovni Plan te iznose 1.866.817,85 eura. Do povećanja je došlo zbog uvrštavanja prenesenog manjka poslovanja iz prethodne godine u iznosu od 106.911,66 eur koji ćemo pokriti u tekućoj godini te su planirana sredstva za pokriće prenesenog manjka poslovanja. Tako je I. izmjenama i dopunama Financijskog plana za 2026. godinu usklađen preneseni rezultat poslovanja iz 2025. godine te novi financijski plan za 2026. godinu iznosi 1.759.906,12 eur. I. izmjenama i dopunama financijskog plana za 2026. godinu ukupni rashodi su povećani za 3,27 %. Rashodi poslovanja su umanjeni za 0,14 %, a rashodi za nabavu dugotrajne imovine povećani su za 99,31 %.

PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi,  Zakon o ustanovama, Zakon o proračunu, Odluka o financiranju decentraliziranih funkcija osnovnih škola.

Opis programa: sredstva se koriste za materijalne i financijske rashode. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Materijalni i financijski rashodi - predviđena su sredstva za materijalne i financijske rashode osnovnih škola kojima je Grad Čakovec osnivač. I. izmjenama i dopunama financijskog plana za 2026. godinu umanjuje se raspoloživi iznos za 6,98 %. Do smanjenja je došlo Odlukom o financiranju decentraliziranih funkcija.

PROGRAM 1035 PLAN RASHODA I IZDATAKA OSNOVNIH ŠKOLA 

Zakonska osnova: Zakon o odgoju i obrazovanju u osnovnoj i srednjoj škole, Zakon o ustanovama, Zakon o proračunu, Odluka o sufinanciranju produženog boravka, Zakon o plaćama u državnoj službi i javnim službama, Godišnji plan i program rada III. osnovne škole Čakovec, Kolektivni ugovor. 

Opis programa: ovim programom se financiraju plaće zaposlenika, materijalna i druga prava koja proizlaze iz radnog odnosa, produženi boravak, pomoćnici u nastavi, prehrana učenika, te projekti koje provodimo, a financiraju se ili sufinanciraju  iz drugih izvora ( europski fondovi, vlastiti prihodi, sufinanciranje roditelja i  Grada Čakovca, pružanje potpore  učenicima s teškoćama u razvoju)

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0

	Broj učenika polaznika produženog boravka
	Broj
	60
	Škola
	61
	62
	63

	Broj sati iznajmljivanja školske dvorane mjesečno
	Sat
	42
	Škola
	42
	45
	50

	Broj učenika uključenih u izvannastavnu aktivnost
	Broj
	343
	Škola
	344
	345
	Svi učenici

	Broj učenika kojima je osiguran pomoćnik u nastavi
	Učenici s teškoćama
	5
	Škola
	5
	5
	Svi učenici s teškoćama u razvoju

	Izvannastavna aktivnost Građanskog odgoja
	Sati
	35
	Škola
	35
	35
	35


Produženi boravak - financira se iz izvora 011, 0431 i 501, odnosno proračuna Grada Čakovca, uplata roditelja i državnog proračuna. 1. izmjenama i dopunama umanjili smo rashode za produženi boravak na temelju ostvarenih pokazatelja poslovanja za razdoblje 01.01.-31.05.2026. godine.
Programi školstva - 1. izmjenama i dopunama povećani su rashodi za programe školstva u iznosu od 2.173,40 eur za energente
Osnovne škole – rashodi za plaće i ostala materijalna prava - U I. izmjenama došlo je do povećanja ukupno 13.652,00 eura na skupni 31 - rashodi za plaće zbog zapošljavanja dva operativna djelatnika.

005010504 -  Centar za odgoj i obrazovanje (RKP 13764)

Rebalans prihoda za 2026. donosi novi iznos od 4.523.058,03 eura (429.699,55 eura više od osnovnog plana), rashoda 4.292.324,62 eura (180.921,73 eura više od osnovnog plana), te su planirani preneseni viškova i manjkovi po izvorima odnosno sveukupan manjak od 230.733,41 eura (248.777,82 eura više od osnovnog plana). Preneseni manjak je metodološki i nastao je prvenstveno zbog knjiženja 13 rashoda plaće u 2025. godini. Tako je I. izmjenama i dopunama Financijskog plana za 2026. godinu usklađen preneseni rezultat poslovanja iz 2025. godine te novi financijski plan za 2026. godinu iznosi 4.292.324,62 eur.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama

Opis programa:  Za 2026-2028. godinu financiranje decentraliziranih funkcija za COO iznosi 61.730,00 eura, sredstva se koriste za materijalne i financijske rashode (izvor 11/IF1).

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0


Materijalni i financijski rashodi - decentralizirane funkcije za pokrivanje materijalnih rashoda škole iz sredstava Osnivača – povećanje od 7.280,00 eura za pokrivanje povećanih rashoda energenata (električna energija i plin) temeljem Odluke o financiranju decentraliziranih funkcija osnovnih škola koju Osnivač donosi za svaku godinu (skupina 32, 34, Izvor 011/IF1).
PROGRAM 1035 PLAN RASHODA I IZDATAKA OSNOVNIH ŠKOLA  

Zakonska osnova: Zakon o odgoju i obrazovanju u osnovnoj i srednjoj školi, Zakon o ustanovama, Zakon o proračunu, Zakon o lokalnoj i područnoj  (regionalnoj) samoupravi 

Opis programa: preko ovog programa financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su navedeni projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. To su Projekt osiguranja prehrane za učenike iz socijalno ugroženih obitelji, pomoćnici u nastavi za djecu s teškoćama u osnovnim školama, ostali tekući programi i projekti, rashodi pokriveni iz vlastitih i namjesnih prihoda, i primitaka od prodaje nefinancijske imovine (izvor 11, 31, 431, 501, 522, 523, 5231, 611, 711).

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0

	broja ostvarenih prvih mjesta na raznim sportskim natjecanjima  za osobe s intelektualnim teškoćama na državnom nivou
	Broj
	6
	6
	6
	6

	Postotak broja učenika uključenih u produženi boravak
	Postotak
	40%
	40%
	40%
	40%

	Broj zaposlenih pomoćnika u nastavi
	Broj
	23
	23
	23
	23

	Postotak broja učenika uključenih u prijevoz
	Postotak
	98%
	98%
	98%
	98%


Programi školstva – povećani su rashodi za pokrivanje dodatnih povećanih rashoda energenata (električna energija i plin) 32.135,00 eura i potrošnje vode 2.505,45 eura temeljem izrađenih novih projekcija planirane potrošnje za 2026. nakon uvida u fakture za razdoblje od siječnja do travnja 2026., te za sufinanciranje razlike povećanja cijene usluge organiziranog prilagođenog prijevoza učenika s teškoćama u iznosu od dodatnih 72.371,25 eura na godišnjoj razini za iznos koji ne pokriva MZOM (skupina 32, 34, Izvor 011/IF1).
005010505 -  Umjetnička škola Miroslav Magdalenić (RKP 13789)

I. izmjenama i dopunama Financijskog plana za 2026. godinu usklađen je preneseni rezultat poslovanja iz 2025. godine. Preneseni manjak povećan je na iznos od 95.194,55 eura, a najvećim dijelom odnosi se na rashode za plaće zaposlenika za prosinac 2025. godine, koje su isplaćene u siječnju 2026. godine. Budući da su prihodi iz državnog proračuna za financiranje navedenih rashoda ostvareni također u 2026. godini, planirani prihodi iz državnog proračuna povećani su za iznos prenesenog manjka ostvarenog po tom izvoru financiranja. Istodobno su pojedine rashodovne stavke korigirane i usklađene s dosadašnjim izvršenjem te procjenom potreba do kraja godine.

Nadalje, izvršena je korekcija prenesenog viška iz 2025. godine ostvarenog iz izvora 431 – Vlastiti prihodi, koji nakon utvrđivanja godišnjeg rezultata iznosi 57.949,33 eura. Višak je ostvaren zbog toga što dio planiranih nabava tijekom 2025. godine nije realiziran. Sukladno tome, sredstva prenesenog viška raspoređena su za povećanje materijalnih rashoda te rashoda za nabavu proizvedene dugotrajne imovine u 2026. godini.

Nakon provedenih izmjena i dopuna, ukupna visina Financijskog plana za 2026. godinu iznosi 1.495.086,06 eura.

PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama, Zakon o umjetničkom obrazovanju, Zakon o fiskalnoj odgovornosti

Opis programa: Za 2026. godinu financiranje decentraliziranih funkcija za Umjetničku školu iznosi 50.000,00 eura, sredstva se koriste za materijalne i financijske rashode. Glavni cilj ovog programa jest osigurati obavljanje redovne djelatnosti škole kako bi se učenicima omogućila što kvalitetnija nastava. Najprije je planirano pokriće rashoda kao što su električna energija, plin, voda, komunalne usluge, telefon, pedagoška dokumentacija, nastavni materijali, a zatim ostalih rashoda prema prioritetima funkcioniranja škole. 

Cilj programa: Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Materijalni i financijski rashodi - pri izradi I. Izmjene financijskog plana korigiran je iznos sredstava za ovaj program u skladu s Odlukom Grada Čakovca o financiranju decentraliziranih funkcija osnovnih škola u 2026. godini, kojom je UŠ Miroslav Magdalenić dodijeljeno 50.000,00 eura, odnosno 800,00 eura manje nego je planirano u izvornom planu te su za taj iznos smanjeni materijalni rashodi, odnosno preraspodijeljena su sredstva po ekonomskoj klasifikaciji.

PROGRAM 1035 PLAN RASHODA I IZDATAKA OSNOVNIH ŠKOLA 

Zakonska osnova: Zakon o odgoju i obrazovanju u osnovnoj i srednjoj školi, Zakon o ustanovama, Zakon o proračunu, Zakon o fiskalnoj odgovornosti, Temeljni kolektivni ugovor za zaposlenike u javnim službama, Kolektivni ugovor za zaposlenike u osnovnoškolskim ustanovama

Opis programa: ovim programom financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su obuhvaćeni projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. Kroz ovaj program sufinancira se i udio Proračuna Grada Čakovca u financiranju Projekta e-škole, stručnjaka za tehničku podršku. No, najveći udio u ovom programu odnosi se na rashode za zaposlene i ostale materijalna rashode za zaposlenike čije financiranje je osigurano državnim proračunom.

Cilj programa: Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Programi školstva – I. izmjenama i dopunama Financijskog plana za 2026. godinu povećani su rashodi financirani iz izvora 522 – Pomoći proračunu od nenadležnog proračuna, a odnose se na sredstva doznačena od Međimurske županije za sufinanciranje organizacije 11. Smotre pjevačkih zborova osnovnih i srednjih škola Međimurske županije, kojoj je Umjetnička škola bila domaćin 24. ožujka 2026. godine. Istodobno su umanjeni rashodi poslovanja financirani iz Proračuna Grada Čakovca, budući da su za pojedine programe i projekte putem javnog poziva Grada Čakovca odobrena sredstva u manjem iznosu od prvotno planiranog. Sukladno tome izvršeno je usklađenje rashodne strane financijskog plana s očekivanim izvorima financiranja.

Osnovne škole – rashodi za plaće i ostala materijalna prava - rashodi su minimalno smanjeni, odnosno korigirani prema trenutnom ostvarenju.
005010506 -  Osnovna škola Kuršanec (RKP 23198)

U I. izmjena i dopunama financijskog plana za 2026. uvećani su prihodi i rashodi u odnosu na financijski plan za 3,9% ponajprije radi povećanja prihoda iz državnog proračuna za plaće djelatnika i provođenje terenskih nastava učenika, koje su odobrene u 2026. godini.

Prihodi i rashodi prema ekonomskoj klasifikaciji podrazumijevaju prihode i rashode na drugoj razini. Prihodi skupine 63 u planu za 2026. iznose 3.072.810,00 eura i podrazumijevaju pomoći iz inozemstva i subjekata unutar opće države što u financijskom planu za 2026. podrazumijeva prihode iz državnog proračuna, u najvećem djelu prihode za plaće djelatnika, prihode za prehranu učenika, plaće pomoćnika u nastavi putem projekta EU, udžbenike za učenike i dr. Izmjenom financijskog plana isti su uvećani ponajprije radi uvećanja prihoda izvora 501, odnosno uvećanja prihoda za obračun plaća i materijalnih prava, s obzirom da škola ima konstanti rast broja zaposlenih, radi učestalih bolovanja, rodiljinih dopusta, plaćenih dopusta i sl. što uvećava sredstava za isplatu plaće, ali i materijalnih prava zaposlenika. Prihodi skupine 64 iznose 40,00e prikazuju prihode od imovine, u slučaju škole to su prihodi od najma učionice u zimskim mjesecima lokalnom sportskom klubu. Prihodi skupine 65 iznose 12.400,00e i podrazumijevaju prihode po posebnim propisima u slučaju škole, a odnose se na prihode za školsku kuhinju koja ostaje na razini plana za 2026. Prihodi skupine 66 iznose 550,00e odnose se na donacije koji škola ima malo, a obično se odnose na donacije za sportske opreme učenika. Prihodi skupine 67 iznose 234.562,00 u financijskom planu za 2026. podrazumijevaju prihode od strane nadležnog proračuna, odnosno osnivača, Grada Čakovca koji rastu iz godine u godinu jer se uvećava iznos materijalnih troškova, broj zaposlenih pomoćnika čije plaće u potpunosti financira Grad, druge obrazovne materijale i dr. Izmjenama financijskog plana prihodi nadležnog proračuna neznatno su umanjeni i to radi smanjenja prihoda planiranih za provođenje građanskog odgoja, s obzirom da nije u planu da se isti provodi do kraja 2026. godine. 

Rashodi skupine 31 iznose u planu za 2026.g. 2.841,880,00e i  odnose se na rashode za plaće zaposlenike, materijalna prava zaposlenika te pripadajuće doprinose, dok su izmjenama uvećani i iznose 3.337.720,00 radi kontinuiranog rasta rashoda za zaposlene (plaće zaposlenih, plaće pomoćnika u nastavi, e tehničar, mentorstava i dr.). Rashodi skupine 32 iznose 417.212,00 u financijskom planu za 2026. i to  materijalni  su rashodi koji obuhvaćaju rashode za materijal i energiju, rashode za usluge, rashode za naknadu troškova zaposlenima i dr. Izmjena financijskog plana za 2026. oni iznose 472.238,00, što ukazuje na uvećanje istih ponajprije radi povećanja materijalnih troškova škole, provođenje terenskih nastava učenika  u iznosu od 30.000,00e (Financira MZOM). Rashodi skupine 34  izmjenama i dopunama svedeni su na 0,00e radi toga što škola više nema financijske rashode. Rashodi skupine 37 iznose 53.800,e i  podrazumijevaju rashode za nabavu radnih bilježnica  (financira osnivač) i radnih udžbenika (financira se iz državnog proračuna) i izmjenama financijskog plana za 2026. ostaju na istoj razini kao u prvotnom planu. Rashodi skupine 42 iznose 7.000,00 su rashodi za nabavu dugotrajne imovine, konkretno udžbenika za učenike.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama

Opis programa: Za 2026. godinu financiranje decentraliziranih funkcija za OŠ Kuršanec iznosi 82.000,00 eura, sredstva se koriste za materijalne i financijske rashode. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0


Materijalni i financijski rashodi - pri izradi I. Izmjena financijskog plana korigiran je iznos sredstava za ovaj program u skladu s Odlukom Grada Čakovca o financiranju decentraliziranih funkcija osnovnih škola u 2026. godini, kojom je OŠ Kuršanec dodijeljeno 82.000,00 eura, odnosno 410,00 eura više nego je planirano u izvornom planu te su za taj iznos povećani materijalni rashodi, odnosno preraspodijeljena su sredstva po ekonomskoj klasifikaciji
PROGRAM 1035 PLAN RASHODA I IZDATAKA OSNOVNIH ŠKOLA 

Zakonska osnova: Zakon od odgoju i obrazovanju u osnovnoj i srednjoj školi, Zakon o ustanovama, Zakon o proračunu 

Opis programa: preko ovog programa financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su navedeni  projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. 

Cilj programa: Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	4
	0

	Broj učenika kojima je osiguran pomoćnik u nastavi
	Broj 
	7
	Škola
	9
	9
	9

	Broj polaznika građanskog odgoja
	Učenici
	30
	Škola
	60
	60
	60

	Broj izdanih obroka dnevno
	Učenici
	400
	Škola
	430
	430
	430


Programi školstva - Izmjenama financijskog plana za 2026. godinu planirano je provođenje više terenskih nastava za učenike svih razreda, iste financira MZOM i zbog toga dolazi do povećanja sredstava u programu školstva.
Građanski odgoj – Iako planiran za 2026. godinu, Građanski odgoj ne provodi se u školi u 2026. godini, te je u izmjenama sveden na 0,00e
005010507 -  Osnovna škola Ivanovec (RKP 23180)

Ovim Izmjenama i dopunama Proračuna planira se smanjenje prihoda u dijelu vlastitih prihoda te prihoda iz nadležnog proračuna, sukladno dosadašnjem ostvarenju i procjeni prihoda do kraja proračunske godine. Istodobno, u Proračun se uključuje rezultat poslovanja iz prethodnog razdoblja utvrđen godišnjim financijskim izvještajima. Sukladno ostvarenim rezultatima poslovanja, u plan je uključen preneseni manjak u iznosu od 87.368,11  eura (izvor 501 tekuće pomoći iz proračuna i proračunskih korisnika).
Nakon provedenih usklađenja prihoda, rashoda i uključenja prenesenog rezultata poslovanja, ukupna visina Proračuna za 2026. godinu iznosi 1.464.870,00 eura, što je u odnosu na osnovni plan smanjenje u iznosu od 6.956,49 eura. Smanjenje od 1.400,00 eura odnosi se prema dobivenoj  Odluci za financiranje decentraliziranih funkcija za 2026. godinu koja iznose 65.000,00 eura, a iznos od 5.556,49 eura preneseni višak prethodnih godina utrošen je na programe školstva - materijalne rashode-vlastita sredstva. Iz tog razloga proizlazi smanjenje u ukupnom iznosu od 6.956,49 eura na 1. izmjenama i dopunama proračuna Grada.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama

Opis programa: Za 2026. godinu financiranje decentraliziranih funkcija za OŠ Ivanovec iznosi 65.000,00 eura, sredstva se koriste za materijalne i financijske rashode. 

Cilj programa: Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	5
	0


Materijalni i financijski rashodi – predviđeno je smanjenje sredstava za materijalne i financijske rashode osnovnih škola kojima je Grad Čakovec osnivač. Navedeni rashodi obuhvaćaju troškove za zaposlene (službena putovanja i stručna usavršavanja), rashode za uredski materijal, materijal za čišćenje i higijenu, materijal za tekuće održavanje, sitni inventar, energiju (električna energija, plin), zatim rashode za usluge (telefon, pošta, tekuće i investicijsko održavanje, promidžba, komunalne usluge, zakupnine, računalne usluge, obvezni i preventivni zdravstveni pregledi, intelektualne usluge...), te bankarske usluge.
PROGRAM 1035 PLAN RASHODA I IZDATAKA OSNOVNIH ŠKOLA 

Zakonska osnova: Zakon od odgoju i obrazovanju u osnovnoj i srednjoj školi, Zakon o ustanovama, Zakon o proračunu

Opis programa: preko ovog programa financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su navedeni  projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. 

Cilj programa: Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Izvor podataka
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	Grad
	1
	5
	0

	Broj polaznika produženog boravka
	Broj
	20
	Škola
	18
	15
	15

	Broj pomoćnika u nastavi
	Broj
	5
	Škola
	5
	5
	5

	Broj korisnika školske dvorane
	Broj
	10
	Škola
	10
	10
	10


Programi školstva – smanjenje se odnosi na materijalne rashode iz vlastitih sredstava te se odnosi na električnu energiju i sitni inventar. 

00503 DRUŠTVENE DJELATNOSTI

PROGRAM 1003 – PROTOKOLI, INFORMIRANJE I MEĐUNARODNA SURADNJA

Zakonska osnova: Zakon o lokalnoj i područnoj  (regionalnoj) samoupravi, Zakon o elektroničkim medijima

Opis programa: Predviđena su sredstva za međunarodnu suradnju Grada Čakovca, poput posjeta gradovima prijateljima, međunarodnim konferencijama i slično. 

Cilj programa:

Održiv, inovativan i otporan turizam (PC 1.3.), Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

Bogat i uključiv društveni život (PC 2.6.), Mjera 2.6.3. Promicanje kulturnih i kreativnih industrija s naglaskom na uključivanje mladih

Dobro upravljanje u javnom sektoru (PC 2.8.), Mjera 2.8.1. Povećanje učinkovitosti javne uprave 

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj održanih javnih manifestacija
	Broj
	20
	14
	14
	14


Protokolarne obveze, promidžba i informiranje  -  aktivnost se ovim Izmjenama i dopunama planira u iznosu od 0,00 eura, budući da su, sukladno novom ustrojstvu upravnih tijela Grada Čakovca, poslovi protokola, odnosa s javnošću, promidžbe i informiranja građana preneseni u nadležnost drugog upravnog odjela. Slijedom navedenog, sredstva za provedbu navedenih poslova preraspoređena su na odgovarajući razdjel i aktivnosti nadležnog upravnog tijela te se više ne planiraju u okviru ovog razdjela.
PROGRAM 1024 – Decentralizirane funkcije - osnovno školstvo

Zakonska osnova: Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama

Opis programa: financiranje decentraliziranih funkcija za školstvo, sredstva se koriste za materijalne i financijske rashode, materijal, dijelove i usluge tekućeg i investicijskog održavanja te nabavu dugotrajne imovine i dodatna ulaganja. Navedeni program u cijelosti financira državni proračun.

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0


Dugotrajna imovina i dodatna ulaganja – Izmjene na aktivnosti provode se radi usklađenja s Odlukom o kriterijima, mjerilima i načinu financiranja decentraliziranih funkcija osnovnog školstva koju je donijelo Gradsko vijeće Grada Čakovca, odnosno radi usklađenja plana rashoda s rasporedom decentraliziranih sredstava utvrđenim navedenom Odlukom. 
PROGRAM 1026 – OBRAZOVANJE I ODGOJ

Zakonska osnova: Zakon o predškolskom odgoju i obrazovanju, Zakon o odgoju i obrazovanju u osnovnoj i srednjoj školi, Zakon o ustanovama, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opis programa: Program obuhvaća financiranje i sufinanciranje projekata i programa koje provodi Grad Čakovec, obrazovne ustanove koje djeluju na gradskom području te udruge. S sklopu ovog programa financiraju se ili sufinanciraju aktivnosti vezane uz predškolski odgoj i obrazovanje, osnovno, srednje i visoko školstvo. Osiguravaju se sredstva za stipendiranje srednjoškolaca i studenata, sufinanciraju europski projekti, projekti prijavljeni na Javni poziv, financira dio nadstandarda u osnovnim školama i dječjim vrtićima. Ukupno je za ovaj program Izmjenama i dopunama Proračuna Grada Čakovca za ovu godinu predviđeno 1.830.200,00 eura. 

Cilj programa: 

Kvalitetno i suvremeno obrazovanje (PC 1.4.), Mjera 1.4.2. Osiguranje odgovarajućih ljudskih i materijalnih kapaciteta za predškole i školske ustanove i Mjera 1.4.4. Promicanje vrijednosti znanja (obrazovanja i usavršavanja) u zanimanjima koja nedostaju

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj izgrađenih,  rekonstruiranih i dograđenih  osnovnih škola
	Broj
	1
	1
	4
	0

	Broj dodijeljenih stipendija
	Broj
	250
	260
	270
	280


Ostale predškolske ustanove - rashodi za sufinanciranje boravka djece u privatnim predškolskim ustanovama povećavaju se temeljem Odluke o izmjenama Odluke o sufinanciranju boravka djece s područja Grada Čakovca u predškolskim ustanovama, koju je donijelo Gradsko vijeće Grada Čakovca tijekom 2026. godine. Navedenom Odlukom povećana je ekonomska cijena programa predškolskog odgoja i obrazovanja uslijed rasta troškova poslovanja, dok je Grad Čakovec preuzeo cjelokupni teret povećanja kako bi iznos participacije roditelja ostao nepromijenjen. Slijedom navedenog, bilo je potrebno osigurati dodatna sredstva za sufinanciranje privatnih dječjih vrtića. 
Javne potrebe djece s teškoćama u razvoju – predškolske ustanove - rashodi za sufinanciranje dijela ekonomske cijene boravka djece s teškoćama u razvoju integrirane u redovne skupine povećavaju se zbog povećanja ekonomske cijene programa predškolskog odgoja i obrazovanja, slijedom čega je potrebno osigurati dodatna sredstva za provedbu ove mjere.
Stipendije – sredstva za stipendije i školarine povećavaju se ovim Izmjenama i dopunama proračuna zbog planiranog sklapanja Sporazuma s Obrtničkom komorom Međimurske županije o sufinanciranju učenika koji se obrazuju za deficitarna obrtnička zanimanja. U okviru ove aktivnosti putem javnog natječaja financiraju se stipendije studentima s područja Grada Čakovca koji studiraju u Republici Hrvatskoj i inozemstvu, kao i stipendije učenicima srednjih škola polaznicima programa obrazovanja za deficitarna obrtnička zanimanja. Slijedom navedenog, potrebno je osigurati dodatna sredstva za provedbu navedenih mjera.
Nadstandard u predškolskom odgoju i obrazovanju - sredstva za financiranje nadstandarda u osnovnom školstvu povećavaju se ovim Izmjenama i dopunama proračuna zbog porasta troškova prijevoza učenika osnovnih škola te povećanih rashoda za sufinanciranje programa produženog boravka učenika u katoličkim osnovnim školama.
Srednjoškolsko obrazovanje – nakon provedbe javnog poziva i sklapanja ugovora s korisnicima utvrđen je konačan iznos sredstava potrebnih za provedbu aktivnosti. Stoga se planirana sredstva ovim Izmjenama i dopunama proračuna usklađuju s iznosom dodijeljenih potpora i preuzetih ugovornih obveza.
PROGRAM 1027 – REKREACIJA I SPORT
Zakonska osnova: Zakon o sportu, Zakon o trgovačkim društvima, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opis programa: Svrha ovog programa je poticanje bavljenja sportom te zdravim načinom življenja. U to ulazi rad s mladima, poticanje masovnosti te osiguravanje uvjeta za bavljenje sportom, od infrastrukture do trenera. Ovim programom financiraju se aktivnosti koje za cilj imaju podizanje dostupnosti sportskih i rekreacijskih objekata građanima svih dobnih skupina. Sufinanciranjem projekata i programa sportskih udruga nastoji se povećati broj građana uključenih u rekreacijske i sportske aktivnosti, a posebno djece i mladih. Potiče se bavljenje sportom u dječjim vrtićima i osnovnim školama, s ciljem stvaranja zdravih životnih navika. Subvencioniranjem cijene korištenja Gradskih bazena, osigurava se dostupnost tih sadržaja svim skupinama građana. Sufinanciranjem vrhunskog sporta i olimpijskog ciklusa, nastoji se sportašima i sportskim klubovima s područja Grada Čakovca omogućiti što kvalitetniji uvjeti za treniranje, kako bi na domaćim i međunarodnim natjecanjima postigli što bolje rezultate te time pridonijeli pozitivnoj promociji Grada Čakovca. Korisnici su sportski klubovi i sportsko-rekreacijske udruge s područja Grada Čakovca, te svi građani Grada Čakovca i Međimurske županije.

Cilj programa: 

Održiv, inovativan i otporan turizam (PC 1.3.), Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva
Bogat i uključiv društveni život (PC 2.6.), Mjera 2.6.1. Poboljšanje dostupnosti i vidljivosti sportsko-rekreativnih sadržaja i Mjera 2.6.2. Razvoj sportske infrastrukture

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj financiranih projekata / programa
	Broj
	105
	105
	105
	105

	Broj sufinanciranih sportskih manifestacija
	Broj
	30
	30
	30
	30


Održavanje rekreacijsko sportskih objekata - rashodi za kapitalne pomoći povećavaju se ovim Izmjenama i dopunama proračuna za 260.000,00 eura, dok se iznos subvencija smanjuje za 100.000,00 eura. Povećanje kapitalnih pomoći proizlazi prvenstveno iz potrebe osiguranja dodatnih sredstava za sanaciju krovišta i nabavu klizališta, budući da je nakon provedenog postupka javne nabave utvrđeno da će se tijekom 2026. godine realizirati dvije faze radova, umjesto jedne kako je bilo prvotno planirano. Slijedom navedenog, za provedbu radova potrebno je osigurati dodatnih 210.000,00 eura. Istodobno, na projektu rekonstrukcije pomoćnog nogometnog igrališta i parkirališta na SRC Mladost, uključujući uslugu stručnog nadzora, ostvarena je ušteda u iznosu od 50.000,00 eura u odnosu na planirana sredstva, budući da je ugovorena vrijednost radova i usluga manja od procijenjene vrijednosti projekta. Ukupno povećanje planiranih sredstava za kapitalne pomoći u iznosu od 260.000,00 eura predstavlja razliku između dodatno potrebnih sredstava za sanaciju krovišta i nabavu klizališta i ostvarene uštede na projektu rekonstrukcije pomoćnog nogometnog igrališta i parkirališta na SRC Mladost.

Sufinanciranje sportskih manifestacija – povećanje sredstava na ovoj aktivnosti planira se radi osiguranja financiranja većeg broja sportskih manifestacija koje će se održati tijekom 2026. godine. Nakon detaljnije razrade programa i iskazanih potreba organizatora sportskih događanja utvrđeno je da prvotno planirana sredstva nisu dostatna za provedbu svih planiranih aktivnosti, zbog čega se predlaže njihovo povećanje.
PROGRAM 1028 – TEHNIČKA KULTURA, PROMET I PROTUPOŽARNA ZAŠTITA
Zakonska osnova: Zakon o tehničkoj kulturi, Zakon o vatrogastvu, Zakon o ustanovama, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opis programa: Da se što veći broj djece i mladih zainteresira za bavljenje aktivnostima iz STEM područja i tehničke kulture općenito. Sufinanciranjem projekata i programa udruga direktno se povećava uključenost djece i mladih u aktivnosti udruga s područja tehničke kulture, omogućuje im se sudjelovanje na natjecanjima i smotrama. Također, cilj je naše građane od najranije dobi učiti prometnoj kulturi i odgovornosti.

Financiranjem rada Vatrogasne zajednice Grada Čakovca, te financiranjem nabave kombi vozila podiže se kvaliteta zaštite od požara na području Grada Čakovca te opremljenost i spremnost dobrovoljnih vatrogasnih društava za razne intervencije.

Cilj programa:

Bogat i uključiv društveni život (PC 2.6.), Mjera 2.6.3. Promicanje kulturnih i kreativnih industrija s naglaskom na uključivanje mladih

Unaprijeđen sustav upravljanja rizicima (PC 2.7.) Mjera 2.7.1. Učinkovita civilna zaštita

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj financiranih projekata / programa
	Broj
	80
	81
	82
	83

	Broj intervencija zaštite i spašavanja
	Broj
	250
	250
	250
	280


Tehnička kultura – sredstva za programe i projekte iz područja tehničke kulture povećavaju se ovim Izmjenama i dopunama proračuna zbog većeg broja prijavljenih programa i projekata na javni poziv za financiranje javnih potreba u društvenim djelatnostima za 2026. godinu. Nakon provedene evaluacije prijava utvrđena je potreba za osiguranjem dodatnih sredstava kako bi se omogućilo financiranje većeg broja kvalitetnih programa i aktivnosti koje doprinose razvoju tehničke kulture, stjecanju tehničkih znanja i vještina te uključivanju djece i mladih u edukativne i razvojne programe.
PROGRAM 1029 – KULTURA, TRADICIJSKA KULTURA I UMJETNOST

Zakonska osnova: Zakonu o kulturnim vijećima i financiranju javnih potreba u kulturi, Zakon o ustanovama, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opis programa: Grad Čakovec prepoznatljiv je po ulaganjima u kulturu i umjetnost. Potiče se rad udruga okupljenih u Gradsku zajednicu kulture, dostupnost kulturnih i umjetničkih sadržaja namijenjenih građanima, nove prakse u kulturi, stvaranje navika odlaska na kulturne i umjetničke manifestacije djece i mladih. Također, cilj je zaštititi, istraživati i promovirati povijesnu, kulturnu i tradicijsku baštinu Čakovca i njegovih stanovnika. Financiranjem gradske književne biblioteke nastoji se domaćim autorima omogućiti izdavanje knjige i predstavljanje njihovog rada široj publici. Sufinanciranjem manifestacija i programa Turističke zajednice grada Čakovca želi se građanima i posjetiteljima tijekom godine ponuditi široki spektar događanja, promovirati Čakovec na turističkoj karti Hrvatske te obogatiti turističku ponudu. Sufinanciranjem filmske produkcije promovira se povijest i turistički potencijali Grada Čakovca. Ciljna skupina su udruge i ustanove koje djeluju na području Grada, građani Čakovca te turisti. 

Cilj programa:

Održiv, inovativan i otporan turizam (PC 1.3.), Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

Bogat i uključiv društveni život (PC 2.6.), Mjera 2.6.3.  Promicanje kulturnih i kreativnih industrija s naglaskom na uključivanje mladih, Mjera 2.6.4. Zaštita, očuvanje, valorizacija i revitalizacija kulturne i povijesne baštine i Mjera 2.6.5 Uključivanje ranjivih skupina u društveni život

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj održanih javnih manifestacija
	Broj
	20
	14
	12
	12

	Broj financiranih projekata / programa 
	Broj
	80
	81
	82
	83


Nakladnička djelatnost – unutar planirane aktivnosti izvršene su korekcije rashoda, pri čemu su povećana sredstva za ugovore o djelu i otkup knjižnične građe, sukladno procijenjenim potrebama za provedbu programskih aktivnosti i obogaćivanje knjižničnog fonda.
Turistička zajednica grada Čakovca - sredstva za rad Turističke zajednice Grada Čakovca povećavaju se za 300.000,00 eura te ukupno iznose 1.000.000,00 eura. Povećanje proizlazi iz potrebe osiguranja sredstava za provedbu aktivnosti i manifestacija predviđenih Programom rada Turističke zajednice za 2026. godinu. Izmjenama i dopunama proračuna planirana sredstva usklađuju se s procijenjenim financijskim potrebama za realizaciju programa i aktivnosti koje Turistička zajednica provodi u cilju promocije grada i razvoja turističke ponude.
Promicanje kulture i umjetnosti i očuvanje kulturne i tradicijske baštine - sredstva za tekuće donacije udrugama iz područja kulture, tradicijske kulture i umjetnosti povećavaju se ovim Izmjenama i dopunama proračuna zbog iskazanog interesa i većeg broja kvalitetnih programa i projekata prijavljenih na javni poziv za financiranje javnih potreba u kulturi za 2026. godinu. Provedenim vrednovanjem utvrđeno je da prijavljeni programi u značajnoj mjeri doprinose očuvanju kulturne baštine, njegovanju tradicijskih vrijednosti, razvoju kulturnog amaterizma i umjetničkog stvaralaštva te obogaćivanju kulturnog života građana.
Projekti i programi ustanova u kulturi – aktivnost se umanjuje radi usklađenja planiranih sredstava s iznosom ugovorenih obveza za financiranje projekata i programa ustanova u kulturi, utvrđenim nakon provedenog postupka dodjele sredstava.
Povijest Grada Čakovca – aktivnost se povećava radi provedbe znanstveno-istraživačkog projekta izrade publikacije „Povijest Grada Čakovca“, u kojem sudjeluju istaknuti povjesničari i stručnjaci za proučavanje povijesne baštine grada. Projekt ima za cilj sustavno istražiti, dokumentirati i predstaviti povijesni razvoj Čakovca te stvoriti vrijedno trajno djelo od kulturnog i znanstvenog značaja za Grad. Dodatna sredstva osiguravaju se za provedbu istraživanja, stručnu obradu povijesne građe i autorske honorare sudionicima projekta.
Javne manifestacije i programi od posebnog interesa za Grad – Unutar aktivnosti izvršena je preraspodjela sredstava između ekonomskih klasifikacija, pri čemu se umanjuju rashodi za tekuće donacije, a povećavaju rashodi za pomoći. Korekcija je provedena radi usklađenja planiranih sredstava s pravnim statusom korisnika i načinom financiranja pojedinih programa, dok ukupna visina aktivnosti ostaje nepromijenjena.
PROGRAM 1030 – UDRUGE, VJERSKE ZAJEDNICE I NACIONALNE MANJINE

Zakonska osnova:  Zakon o ustanovama, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opis programa: ovim programom sufinanciraju se projekti i programi velikog broja udruga koje djeluju na području Grada Čakovca. Cilj je poticati građane na udruživanje te provođenje aktivnosti koje su vezane uz organizaciju slobodnog vremena, organizaciju događanja na gradskom području, udruživanje građana i slično. Posebne stavke namijenjene su za sufinanciranje projekata i programa udruga koje imaju specifične ciljeve, poput udruga proisteklih iz Domovinskog rata, udruge osoba s teškoćama, manjinske udruge i slično. Cilj je senzibilizirati zajednicu za njihove probleme, ali i provoditi programe koji imaju za cilj podizanje kvalitete života tih skupina. Ciljana skupina su udruge i svi građani Grada Čakovca i Međimurske županije.

Cilj programa:

Bogat i uključiv društveni život (PC 2.6.), Mjera 2.6.5. Uključivanje ranjivih skupina u društveni život

Učinkovita i dostupna zdravstvena i socijalna skrb (PC 2.5.), Mjera 2.5.3. Unapređenje kvalitete socijalnih usluga

Konkurentno i inovativno gospodarstvo (PC 1.1.), Mjera 1.1.6. Promocija međimurskog gospodarstva na domaćim i stranim tržištima

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj financiranih projekata / programa udruga
	Broj
	80
	81
	82
	83

	Broj udruga ranjivih skupina koje su primile potporu 
	Broj
	10
	10
	10
	12


Udruge proizašle iz Domovinskog rata - aktivnost se povećava zbog većeg broja kvalitetnih programa i projekata udruga proizašlih iz Domovinskog rata prijavljenih na javni poziv za financiranje javnih potreba u 2026. godini. Dodatna sredstva osiguravaju se radi provedbe aktivnosti koje su usmjerene na očuvanje vrijednosti Domovinskog rata, obilježavanje značajnih obljetnica, promicanje hrvatskih branitelja te jačanje društvene i povijesne svijesti građana.
Udruge osobe s invaliditetom - aktivnost se povećava zbog većeg broja kvalitetnih programa i projekata udruga osoba s invaliditetom prijavljenih na javni poziv za financiranje javnih potreba u 2026. godini. Dodatna sredstva osiguravaju se radi provedbe aktivnosti usmjerenih na unapređenje kvalitete života osoba s invaliditetom, poticanje njihove socijalne uključenosti, osiguravanje jednakih mogućnosti te pružanje različitih oblika podrške i pomoći korisnicima i njihovim obiteljima. 
PROGRAM 1037 DJECA I MLADI 

Zakonska osnova: Zakonu o predškolskom odgoju i obrazovanju, Zakon o odgoju i obrazovanju u osnovnoj i srednjoj školi, Zakon o udrugama, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge 

Opis programa: Ovim programom nastoji se utjecati na što veću uključenost djece i mladih u razne aktivnosti koje se provode na čakovečkom području. Sufinanciranjem i financiranjem projekata i programa udruga, nastoje se zadovoljiti konkretne potrebe djece i mladih na području Grada te ih u što većoj mjeri uključiti u društveni život. Kontinuiranom sufinanciranje projekata u sklopu programa „Čakovec grad prijatelj djece“, ova titula nastoji se potvrditi te dodatno povećati količina sadržaja namijenjenih djeci  mladima. Ciljana skupina su građani grada Čakovca u dobi od 3 do 30 godina.

Cilj programa:

Bogat i uključiv društveni život (PC 2.6.), Mjera 2.6.3. 2.6.3. Promicanje kulturnih i kreativnih industrija s naglaskom na uključivanje mladih i Mjera 2.6.5. Uključivanje ranjivih skupina u društveni život

	Pokazatelj rezultata
	Jedinica
	Polazna vrijednost
	Ciljana vrijednost 2025
	Ciljana vrijednost 2026
	Ciljana vrijednost 2027

	Broj financiranih projekata / programa
	Broj
	80
	81
	82
	83


Projekt „Čakovec grad prijatelj djece“ - sredstva za provedbu aktivnosti u okviru akcije „Čakovec – grad prijatelj djece“ povećavaju se zbog većeg broja kvalitetnih programa i aktivnosti predloženih za sufinanciranje temeljem provedenog natječaja i prijedloga Koordinacijskog odbora akcije „Čakovec – grad prijatelj djece“.
Grad za mlade - unutar aktivnosti izvršena je preraspodjela sredstava između ekonomskih klasifikacija, pri čemu se povećavaju rashodi za tekuće donacije, a smanjuju rashodi za pomoći, radi usklađenja planiranih sredstava s načinom financiranja programa i korisnika. Ukupni plan aktivnosti povećava se za 2.300,00 eura.
PROGRAM 1041 – DEMOGRAFSKE MJERE
Zakonska osnova: Zakon socijalnoj skrbi, Zakon o lokalnoj i područnoj  (regionalnoj) samoupravi 

Opis programa: Ovim programom obuhvaćene su aktivnosti financirane temeljem Odluke o demografskim mjerama Grada Čakovca, koje za cilj imaju povećanje broja djece na području Grada Čakovca, ali i povećanje kvalitete života obitelji s više djece, s posebnim naglaskom na obrazovanje. Ukupno je za ovaj program u Proračunu Grada Čakovca za 2026. godinu predviđeno 161.000,00 eura.

Cilj programa:

Učinkovita i dostupna zdravstvena i socijalna skrb (PC 2.5.), Mjera 2.5.3. Unapređenje kvalitete socijalnih usluga

Bogat i uključiv društveni život (PC 2.6.), Mjera 2.6.5. Uključivanje ranjivih skupina u društveni život

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj naknada za novorođenu djecu
	Broj
	0
	50
	50
	50


Jednokratna novčana naknada za novorođeno dijete - aktivnost se povećava za 20.000,00 eura zbog većeg broja korisnika prava na jednokratnu novčanu pomoć za novorođeno dijete u odnosu na prvotne planske pretpostavke. Sukladno Odluci Grada Čakovca o ostvarivanju prava na jednokratnu novčanu pomoć za novorođeno dijete, Grad osigurava novčanu naknadu za svako novorođeno dijete s područja Grada Čakovca. Budući da se tijekom 2026. godine očekuje veći broj zahtjeva za ostvarivanje navedenog prava, potrebno je osigurati dodatna sredstva radi podmirenja svih obveza prema korisnicima ove pronatalitetne mjere.
Pomoć roditeljima/udomiteljima za predškolski odgoj - sredstva se umanjuju sukladno dosadašnjoj realizaciji i procijenjenom broju korisnika do kraja godine, pri čemu se plan usklađuje sa stvarnim potrebama za sufinanciranje boravka djece iz socijalno ugroženih obitelji u predškolskim ustanovama.
Dodatne potpore za predškolski odgoj - sredstva se povećavaju zbog većeg broja korisnika prava na sufinanciranje boravka djece iz višečlanih obitelji u predškolskim ustanovama u odnosu na prvotno planirani broj korisnika, slijedom čega je potrebno osigurati dodatna sredstva za provedbu ove mjere.
RAZDJEL 006 – UPRAVNI ODJEL ZA EU INTERGRACIJU, GOSPODARSTVO I DIGITALIZACIJU

U Upravnom odjelu za EU integraciju, gospodarstvo i digitalizaciju ustrojena su 2 odsjeka (2 glave u planu proračuna): Odsjek za ITU mehanizam i Odsjek za EU projekte i gospodarstvo. Rashodi se financiraju iz općih prihoda i primitaka, sredstava Državnog proračuna, kao i namjenskih prihoda proračuna.

00602 EU projekti i gospodarstvo
U osnovnom Proračunu Upravni odjel za EU integraciju, gospodarstvo i digitalizaciju bio je ustrojen kroz tri odsjeka, odnosno tri proračunske glave. Sukladno izmjenama unutarnjeg ustrojstva Grada Čakovca, ustroj Odjela usklađen je na način da se sastoji od dva odsjeka, odnosno dvije proračunske glave: Odsjeka za ITU mehanizam (PT) te Odsjeka za EU projekte i gospodarstvo.

Slijedom navedene organizacijske promjene, ovim Izmjenama i dopunama proračuna aktivnosti koje su u osnovnom Proračunu bile planirane u okviru Odsjeka za digitalnu transformaciju preraspoređuju se u Odsjek za EU projekte i gospodarstvo, pri čemu se radi isključivo o usklađenju proračunske strukture s novim unutarnjim ustrojstvom, bez promjene njihove namjene i iznosa.
Rashodi Upravnog odjela financiraju se iz općih prihoda i primitaka, pomoći iz državnog proračuna te ostalih namjenskih prihoda, sukladno izvorima financiranja pojedinih aktivnosti i projekata.

PROGRAM 1012 – GOSPODARSKI RAZVOJ GRADA

Zakonska osnova: 

Zakon o poljoprivrednom zemljištu, Zakon o poljoprivredi, Zakonu o unapređenju poduzetničke infrastrukture, Zakon o institucionalnom okviru za korištenje fondova Europske unije u Republici Hrvatskoj, Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30. 6. 2021., tzv. Uredba o zajedničkim odredbama) Uredba (EU) br. 1300/2013 Europskog parlamenta i Vijeća od 17. prosinca 2013. o Kohezijskom fondu i stavljanju izvan snage Uredbe Vijeća (EZ) br. 1084/2006. i Zakon o regionalnom razvoju Republike Hrvatske 

Opis programa: stvaranje uvjeta koji će Gradu Čakovcu omogućiti jačanje konkurentnosti u području gospodarstva i poljoprivrede, uz istovremeno osiguravanje izvora financiranja za realizaciju gradskih razvojnih projekata iz fondova Europske unije i iz nacionalnih fondova.

Cilj programa: 

Konkurentno i inovativno gospodarstvo (PC 1.1.), Mjera 1.1.1. Jačanje usluga potpore poduzetništvu

Suvremeno i otporno bio gospodarstvo (PC 1.2.), Mjera 1.2.1. Jačanje konkurentnosti i dodane vrijednosti poljoprivredno-prehrambenog sektora ulaganjem u znanje i inovacije.

Dobro upravljanje u javnom sektoru (PC 2.8.), Mjera 2.8.1. Povećanje učinkovitosti javne uprave

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj financiranih programa /projekata poduzetnika
	Broj
	0
	2
	2
	2

	Broj financiranih programa/projekata poljoprivrednika
	Broj
	2
	2
	2
	2

	Broj dodijeljenih poticaja
	Broj
	5
	4
	4
	6

	Broj projekata kojima je odobreno sufinanciranje
	Broj
	13
	5
	5
	5


Sufinanciranje projekata od ministarstva i fondova - unutar planirane aktivnosti sredstva se povećavaju za 60.000,00 eura radi osiguranja kapitalne pomoći 2. faze obnove unutrašnjosti sportske dvorane Graditeljske škole Čakovec. Navedeno ulaganje usmjereno je na poboljšanje uvjeta za održavanje nastave tjelesne i zdravstvene kulture te provedbu sportskih i rekreativnih aktivnosti učenika i građana, a Grad Čakovec sudjeluje u financiranju projekta zbog njegovog značaja za lokalnu zajednicu.
LAG Međimurski doli i bregi – aktivnost se ovim Izmjenama i dopunama proračuna umanjuje sukladno uplaćenoj godišnjoj članarini i procjeni izvršenja do kraja proračunske godine. 

RAZDJEL 007 – SLUŽBA ZA POSLOVE GRADONAČELNIKA I GRADSKOG VIJEĆA

Sve aktivnosti u okviru Službe za poslove gradonačelnika i Gradskog vijeća ovim Izmjenama i dopunama proračuna planiraju se u iznosu od 0,00 eura, budući je novim ustrojstvom upravnih tijela Grada Čakovca navedena služba ukinuta. Poslovi i nadležnosti koje je obavljala preuzeti su od strane drugih upravnih tijela, slijedom čega su i pripadajući rashodi preraspoređeni na novi Razdjel 009 te se više ne planiraju u okviru ovog razdjela.
RAZDJEL 009 UPRAVNI ODJEL ZA OPĆE POSLOVE I LOKALNU SAMOUPRAVU

00901 Lokalna uprava i opći poslovi

PROGRAM 1003 – PROTOKOLI, INFORMIRANJE I SURADNJA

Zakonska osnova: Zakon o medijima, Zakon o lokalnoj i područnoj (regionalnoj) samoupravi, Statut Grada Čakovca

Opis programa: provođenje postupaka u svrhu odvijanje protokola, osiguranje rada predstavničkog tijela, transparentnost rada, upravljanje informacijama i izvršavanje funkcije Gradskog vijeća.

Cilj programa: Održiv, inovativan i otporan turizam (PC 1.3.), Mjera 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Održavanje javnih manifestacija
	Broj
	20
	14
	14
	14


Protokolarne obveze, promidžba i informiranje - planiraju se rashodi za nabavu reklamnog i protokolarnog materijala (rokovnici, kalendari, upaljači, kemijske olovke, cvijeće, vijenci, svijeće, prigodni paketi i dr.), kao i rashodi za financiranje protokolarnih aktivnosti i poslova iz djelokruga rada upravnih tijela Grada (troškovi reprezentacije za uzvanike na prigodnim obilježavanjima blagdana, obljetnica, manifestacija i drugih važnih događaja, troškovi konferencija, međunarodnih sastanaka, potpisivanja značajnijih ugovora te drugih protokolarnih događanja u organizaciji Grada ili pod pokroviteljstvom Grada). Također, osigurana su sredstva za ugovaranje suradnje s medijima vezanim uz izvješćivanje o aktivnostima Grada Čakovca, gradonačelnice, Gradskog vijeća te ustanova i poduzeća povezanih s Gradom Čakovcem

Javna priznanja Grada - U okviru aktivnosti Javna priznanja planiraju se rashodi za nabavu srebrnjaka i zlatnika, kao i rashodi za isplatu novčanih naknada koji se dodjeljuju godišnje, temeljem Odluke Gradskog vijeća.
PROGRAM 1032 – Savjet mladih

Zakonska osnova: Zakon o financiranju jedinica lokalne i područne (regionalne) samouprave, Zakon o lokalnoj i područnoj (regionalnoj) samoupravi

Opis programa: financiranje programa Savjeta mladih uključivanje mladih u javni život na području Grada Čakovca

Cilj programa: Bogat i uključiv društveni život (PC 2.6.), Mjera 2.6.5. Uključivanje ranjivih skupina u društveni život

	Pokazatelj rezultata
	Jedinica
	Polazna vrijednost
	Ciljana vrijednost 2026
	Ciljana vrijednost 2027
	Ciljana vrijednost 2028

	Broj udruga ranjivih skupina koje su primile potporu
	Broj
	10
	10
	10
	12


Rashodi Savjeta mladih - od 2014. godine u proračunu se osiguravaju sredstva za financiranje Savjeta mladih kao savjetodavnog tijela Gradskog vijeća. Osiguranim sredstvima sufinanciraju se aktivnosti utvrđene Programom Savjeta mladih. Temeljem članka 6. Zakona o savjetima mladih (»Narodne novine«, broj 41/14, 83/23) i članka 29. Statuta Grada Čakovca (»Služeni glasnik Grada Čakovca«, broj 1/21 i 2/22), Gradsko vijeće Grada Čakovca je na svojoj 18. sjednici održanoj 13. rujna 2023., donijelo Odluku o izmjenama i dopunama Odluke o Savjetu mladih Grada Čakovca, u kojoj je, člankom 13., propisano da članovi Savjeta mladih imaju pravo na naknadu za sudjelovanje na sjednicama Savjeta, u iznosu od 15 eura neto po sjednici.

PROGRAM 1040 - Tijela nacionalnih manjina

Zakonska osnova: Ustavni zakon o pravima nacionalnih manjina, Statut Grada Čakovca

Opis programa: financiranje sukladno programu Vijeća romske nacionalne manjine i predstavnika srpske nacionalne manjine

Cilj programa: Unaprjeđenje, očuvanje i zaštita položaja nacionalnih manjina u društvu

Rashodi Vijeća romske nacionalne manjine i predstavnika srpske nacionalne manjine – financira se  rad i program Vijeća romske nacionalne manjine Grada Čakovca i predstavnika srpske nacionalne manjine u Gradu Čakovcu. Osiguravaju se u proračunu Grada Čakovca sredstva za naknade troškova i nagrade za rad članovima vijeća i predstavnicima nacionalnih manjina, materijalne rashode, rashode za nabavu nefinancijske imovine, ostale rashode za provođenje određenih aktivnosti utvrđenih Planom i Programom rada vijeća nacionalne manjine odnosno predstavnika nacionalne manjine. Stavkama su predviđeni i rashodi za telekomunikacijske usluge (telefon i internet).
KLASA: 400-01/25-01/5
URBROJ: 2109-02-02-26-14
Čakovec, 15. srpnja 2026.
PREDSJEDNIK GRADSKOG VIJEĆA

                                                                                                                                               Josip Varga

